title: Deċiżjoni tal-Kunsill (PESK) 2018/1083 tat-30 ta' Lulju 2018 li temenda l-Azzjoni Konġunta 2008/851/PESK dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja

text:
                  31.7.2018

                  MT

                  Il-Ġurnal Uffiċjali tal-Unjoni Ewropea

                  L 194/142

         DEĊIŻJONI TAL-KUNSILL (PESK) 2018/1083
         tat-30 ta' Lulju 2018
         li temenda l-Azzjoni Konġunta 2008/851/PESK dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 42(4) u l-Artikolu 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fl-10 ta' Novembru 2008, il-Kunsill adotta l-Azzjoni Konġunta 2008/851/PESK (1) li tistabbilixxi l-operazzjoni militari Atalanta tal-UE (“Atalanta”).

                     (2)

                     Fit-28 ta' Novembru 2016, id-Deċiżjoni tal-Kunsill (PESK) 2016/2082 (2) emendat l-Azzjoni Konġunta 2008/851/PESK u estendiet Atalanta sal-31 ta' Diċembru 2018.

                     (3)

                     Ir-rieżami strateġiku ta' Atalanta fl-2018 wassal għall-konklużjoni li l-mandat ta' Atalanta jenħtieġ li jiġi estiż sal-31 ta' Diċembru 2020.

                     (4)

                     Fid-29 ta' Marzu 2017, ir-Renju Unit tal-Gran Brittanja u l-Irlanda ta' Fuq innotifika lill- Kunsill Ewropew, f'konformità mal-Artikolu 50(2) tat-Trattat, bl-intenzjoni tiegħu li joħroġ mill-Unjoni Ewropea.

                     (5)

                     B'konsiderazzjoni tal-Artikolu 50(3) tat-Trattat jenħtieġ li jinħatar Kmandant tal-Operazzjoni tal-UE ġdid u jintgħażlu Kwartieri Ġenerali tal-Operazzjoni tal-UE ġodda, inkluż iċ-Ċentru għas-Sigurtà Marittima tal-Qarn tal-Afrika (MSCHOA) mid-29 ta' Marzu 2019 f'12.00 CET.

                     (6)

                     Fid-19 ta' Ġunju 2018, il-Kumitat Politiku u ta' Sigurtà qabel mal-offerta ta' Spanja u Franza rigward it-trasferiment tal-istrutturi ta' kmand u kontroll ta' Atalanta.

                     (7)

                     Jenħtieġ li l-Istati Membri li jagħmlu disponibbli l-istrutturi l-ġodda ta' kmand jibbenefikaw mill-fondi għall-ispejjeż komuni skont id-Deċiżjoni tal-Kunsill (PESK) 2015/528 (3) li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni li jkollhom implikazzjonijiet militari jew ta' difiża.

                     (8)

                     Jenħtieġ li l-Azzjoni Konġunta 2008/851/PESK tiġi emendata skont dan.

                     (9)

                     F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża. Id-Danimarka ma tiħux sehem fl-implimentazzjoni ta' din d-Deċiżjoni u ma tikkontribwixxix għall-finanzjament ta' din l-operazzjoni,

               ADOTTA DIN ID-DEĊIŻJONI:

            Artikolu 1
            L-Azzjoni Konġunta 2008/851/PESK hija b'dan emendata kif ġej:

                        (1)

                        L-Artikolu 3 huwa sostitwit b'dan li ġej:

                           “Artikolu 3
                           Ħatra tal-Kmandant tal-Operazzjoni tal-UE
                           Il-Viċi Ammirall Antonio MARTORELL LACAVE huwa b'dan maħtur Kmandant tal-Operazzjoni tal-UE biex jieħu post il-Maġġur Ġeneral Charlie STICKLAND OBE RM mid-29 ta' Marzu 2019 f'12:00 CET.”.

                        (2)

                        L-Artikolu 4 huwa sostitwit b'dan li ġej:

                           “Artikolu 4
                           Għażla tal-Kwartieri Ġenerali tal-Operazzjoni tal-UE

                              1.   Il-Kwartieri Ġenerali tal-Operazzjoni tal-UE għandhom ikunu jinsabu f'Northwood, ir-Renju Unit, sad-29 ta' Marzu 2019 f'12:00 CET.

                              2.   Mid-29 ta' Marzu 2019 f'12:00 CET, il-Kwartieri Ġenerali tal-Operazzjoni tal-UE għandhom ikunu jinsabu f'Rota, Spanja, bl-eċċezzjoni taċ-Ċentru għas-Sigurtà Marittima għall-Qarn tal-Afrika (MSCHOA), li għandu jkun jinsab fi Brest, Franza.”.

                        (3)

                        Fl-Artikolu 14, jiżdied il-paragrafu li ġej:

                           “6.   L-ammont ta' referenza finanzjarja għall-ispejjeż komuni tal-operazzjoni militari tal-UE għall-perijodu bejn l-1 ta' Jannar 2019 sal-31 ta' Diċembru 2020 għandu jkun ta' EUR 11 777 000. Il-persentaġġ tal-ammont ta' referenza msemmi fl-Artikolu 25(1) tad-Deċiżjoni (PESK) 2015/528 għandu jkun ta' 0 %.”.

                        (4)

                        Jiddaħħal l-Artikolu li ġej:

                           “Artikolu 14 a
                           Arranġamenti finanzjarji tranżitorji

                              1.   Mill-1 ta' Settembru 2018, l-infiq imġarrab mill-Kmandant tal-Operazzjoni tal-UE maħtur fl-Artikolu 3 u mill-Kwartieri Ġenerali tal-Operazzjoni tal-UE imsemmija fl-Artikolu 4(2) għandu jkun iffinanzjat f'konformità mad-Deċiżjoni (PESK) 2015/528.

                              2.   Il-Kunsill b'dan jawtorizza lil Spanja u lil Franza biex jiffinanzjaw minn qabel l-ispejjeż komuni mġarrba skont il-paragrafu 1 u jitolbu rimborż għalihom f'konformità mal-Artikolu 27 tad-Deċiżjoni tal-Kunsill (PESK) 2015/528.”.

                        (5)

                        Fl-Artikolu 16, il-paragrafu 3 huwa sostitwit b'dan li ġej:

                           “3.   L-operazzjoni tal-UE għandha tintemm fil-31 ta' Diċembru 2020.”.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, it-30 ta' Lulju 2018.

                  Għall-Kunsill

                  Il-President

               G. BLÜMEL

            (1)  Azzjoni Konġunta tal-Kunsill 2008/851/PESK tal-10 ta' Novembru 2008 dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (ĠU L 301, 12.11.2008, p. 33).

            (2)  Deċiżjoni tal-Kunsill (PESK) 2016/2082 tat-28 ta' Novembru 2016 li temenda l-Azzjoni Konġunta 2008/851/PESK dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (ĠU L 321, 29.11.2016, p. 53).

            (3)  Deċiżjoni tal-Kunsill (PESK) 2015/528 tas-27 ta' Marzu 2015 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta' difiża (Athena) u li tħassar id-Deċiżjoni 2011/871/PESK (ĠU L 84, 28.3.2015, p. 39).


title: Deċiżjoni tal-Kunsill (PESK) 2018/1084 tat-30 ta' Lulju 2018 li taġġorna l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li tħassar id-Deċiżjoni (PESK) 2018/475

text:
                  31.7.2018

                  MT

                  Il-Ġurnal Uffiċjali tal-Unjoni Ewropea

                  L 194/144

         DEĊIŻJONI TAL-KUNSILL (PESK) 2018/1084
         tat-30 ta' Lulju 2018
         li taġġorna l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li tħassar id-Deċiżjoni (PESK) 2018/475
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fis-27 ta' Diċembru 2001, il-Kunsill adotta l-Pożizzjoni Komuni 2001/931/PESK (1).

                     (2)

                     Fil-21 ta' Marzu 2018, il-Kunsill adotta d-Deċiżjoni (PESK) 2018/475 (2) biex aġġorna l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK (“il-lista”).

                     (3)

                     Taħt l-Artikolu 1(6) tal-Pożizzjoni Komuni 2001/931/PESK, jenħtieġ li ssir reviżjoni tal-ismijiet ta' persuni, gruppi u entitajiet fil-lista f'intervalli regolari biex jiġi żgurat li jkun hemm raġunijiet sabiex dawn jinżammu fiha.

                     (4)

                     Din id-Deċiżjoni tistabbilixxi r-riżultat tar-reviżjoni li l-Kunsill ikun wettaq fir-rigward ta' persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK.

                     (5)

                     Il-Kunsill ivverifika li awtoritajiet kompetenti kif imsemmijin fl-Artikolu 1(4) tal-Pożizzjoni Komuni 2001/931/PESK ħadu deċiżjonijiet fir-rigward tal-persuni, gruppi u entitajiet kollha fil-lista fejn irriżulta li huma kienu involuti f'atti terroristiċi fis-sens tal-Artikolu 1(2) u (3) tal-Pożizzjoni Komuni 2001/931/PESK. Il-Kunsill ikkonkluda wkoll li jenħtieġ li l-persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK jibqgħu soġġetti għall-miżuri restrittivi speċifiċi previsti fiha.

                     (6)

                     Jenħtieġ li l-lista tiġi aġġornata skont dan u li d-Deċiżjoni (PESK) 2018/475 titħassar,

               ADOTTA DIN ID-DEĊIŻJONI:

            Artikolu 1
            Il-lista ta' persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK hija stabbilita fl-Anness għal din id-Deċiżjoni.

            Artikolu 2
            Id-Deċiżjoni (PESK) 2018/475 titħassar.

            Artikolu 3
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, it-30 ta' Lulju 2018.

                  Għall-Kunsill

                  Il-President

               G. BLÜMEL

            (1)  Il-Pożizzjoni Komuni tal-Kunsill 2001/931/PESK tas-27 ta' Diċembru 2001 dwar l-applikazzjoni ta' miżuri speċifiċi fil-ġlieda kontra t-terroriżmu (ĠU L 344, 28.12.2001, p. 93).

            (2)  Id-Deċiżjoni tal-Kunsill (PESK) 2018/475 tal-21 ta' Marzu 2018 li taġġorna l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li tħassar id-Deċiżjoni (PESK) 2017/1426 (ĠU L 79, 22.3.2018, p. 26).

            ANNESS

               Lista ta' persuni, gruppi u entitajiet imsemmija fl-Artikolu 1

            I.   PERSUNI

                        1.

                        ABDOLLAHI Hamed (magħruf ukoll bħala Mustafa Abdullahi), imwieled fil-11.8.1960 fl-Iran. Numru tal-passaport: D9004878.

                        2.

                        AL-NASSER, Abdelkarim Hussein Mohamed, imwieled f'Al Ihsa (Arabja Sawdija), ċittadin tal-Arabja Sawdija.

                        3.

                        AL YACOUB, Ibrahim Salih Mohammed, imwieled fis-16.10.1966 f'Tarut (Arabja Sawdija), ċittadin tal-Arabja Sawdija.

                        4.

                        ARBABSIAR Manssor (magħruf ukoll bħala Mansour Arbabsiar), imwieled 6.3.1955 jew 15.3.1955 fl-Iran. Ċittadin Iranjan u tal-Istati Uniti. Numru tal-passaport: C2002515 (l-Iran); Numru tal-passaport: 477845448 (Stati Uniti tal-Amerika). Numru tal-ID nazzjonali: 07442833, data tal-iskadenza 15.3.2016 (liċenzja tas-sewqan tal-Istati Uniti tal-Amerika).

                        5.

                        BOUYERI, Mohammed (magħruf ukoll bħala Abu ZUBAIR, magħruf ukoll bħala SOBIAR, magħruf ukoll bħala Abu ZOUBAIR), imwieled fit-8.3.1978 f'Amsterdam (in-Netherlands).

                        6.

                        EL HAJJ, Hassan Hassan, imwieled fit-22.3.1988 f'Zaghdraiya, Sidon, il-Libanu, ċittadin Kanadiż. Numru tal-passaport: JX446643 (il-Kanada).

                        7.

                        IZZ-AL-DIN, Hasan (magħruf ukoll bħala GARBAYA, Ahmed, magħruf ukoll bħala SA-ID, magħruf ukoll bħala SALWWAN, Samir), il-Libanu, imwieled fl-1963 fil-Libanu, ċittadin tal-Libanu.

                        8.

                        MELIAD, Farah, imwieled fil-5.11.1980 f'Sydney (l-Awstralja), ċittadin Awstraljan. Numru tal-passaport: M2719127 (l-Awstralja).

                        9.

                        MOHAMMED, Khalid Shaikh (magħruf ukoll bħala ALI, Salem, magħruf ukoll bħala BIN KHALID, Fahd Bin Adballah, magħruf ukoll bħala HENIN, Ashraf Refaat Nabith, magħruf ukoll bħala WADOOD, Khalid Adbul) imwieled 14.4.1965 jew 1.3.1964 fil-Pakistan, numru tal-passaport: 488555.

                        10.

                        ȘANLI, Dalokay (magħruf ukoll bħala Sinan), imwieled fit-13.10.1976 f'Pülümür (it-Turkija).

                        11.

                        SHAHLAI Abdul Reza (magħruf ukoll bħala Abdol Reza Shala'i, magħruf ukoll bħala Abd-al Reza Shalai, magħruf ukoll bħala Abdorreza Shahlai, magħruf ukoll bħala Abdolreza Shahla'i, magħruf ukoll bħala Abdul-Reza Shahlaee, magħruf ukoll bħala Hajj Yusef, magħruf ukoll bħala Haji Yusif, magħruf ukoll bħala Hajji Yasir, magħruf ukoll bħala Hajji Yusif, magħruf ukoll bħala Yusuf Abu-al-Karkh), imwieled bejn wieħed u ieħor fl-1957 fl-Iran. Indirizzi: (1) Kermanshah, l-Iran, (2) Bażi Militari ta' Mehran, Provinċja ta' Ilam, l-Iran.

                        12.

                        SHAKURI Ali Gholam, imwieled bejn wieħed u ieħor fl-1965 f'Teheran, l-Iran.

                        13.

                        SOLEIMANI Qasem (magħruf ukoll bħala Ghasem Soleymani, magħruf ukoll bħala Qasmi Sulayman, magħruf ukoll bħala Qasem Soleymani, magħruf ukoll bħala Qasem Solaimani, magħruf ukoll bħala Qasem Salimani, magħruf ukoll bħala Qasem Solemani, magħruf ukoll bħala Qasem Sulaimani, magħruf ukoll bħala Qasem Sulemani), imwieled fil-11.3.1957 fl-Iran. Ċittadin Iranjan. Numru tal-passaport: 008827 (Diplomatiku Iranjan), maħruġ fl-1999. Titolu: Maġġur Ġeneral.

                  II.   GRUPPI U ENTITAJIIET

                        1.

                        L-“Organizzazzjoni Abu Nidal” — “ANO” (magħrufa wkoll bħala l-“Kunsill Rivoluzzjonarju tal-Fatah”, magħrufa wkoll bħala l-“Brigati Rivoluzzjonarji Għarab”, magħrufa wkoll bħala s-“Settembru l-Iswed”, magħrufa wkoll bħala l-“Organizzazzjoni Rivoluzzjonarja tal-Musulmani Soċjalisti”).

                        2.

                        Il-“Brigata tal-Martri ta' Al-Aqsa”.

                        3.

                        “Al-Aqsa e.V”.

                        4.

                        “Babbar Khalsa”.

                        5.

                        Il-“Partit Komunista tal-Filippini”, inkluża l-“Armata l-Ġdida tal-Poplu” — “NPA”, il-Filippini.

                        6.

                        “Gama'a al-Islamiyya” (magħruf ukoll bħala “Al-Gama'a al-Islamiyya”) (il-“Grupp Iżlamiku” — “IG”).

                        7.

                        “İslami Büyük Doğu Akıncılar Cephesi” — “IBDA-C” (il-“Front Kbir Iżlamiku tal-Ġellieda tal-Lvant”).

                        8.

                        “Hamas”, inkluż “Hamas-Izz al-Din al-Qassem”.

                        9.

                        Il-“Fergħa Militari ta' Hizballah” (magħrufa wkoll bħala l-“Fergħa Militari tal-Hezbollah”, magħrufa wkoll bħala l-“Fergħa Militari ta' Hizbullah”, magħrufa wkoll bħala l-“Fergħa Militari ta' Hizbollah”, magħrufa wkoll bħala l-“Fergħa Militari ta' Hezballah”, magħrufa wkoll bħala l-“Fergħa Militari ta' Hisbollah”, magħrufa wkoll bħala l-“Fergħa Militari ta' Hizbu'llah”, magħrufa wkoll bħala l-“Fergħa Militari ta' Hizb Allah”, magħrufa wkoll bħala l-“Kunsill tal-Ġihad” (u l-unitajiet kollha li jirrappurtaw lilha, inkluża l-Organizzazzjoni Esterna tas-Sigurtà)).

                        10.

                        “Hizbul Mujahideen” — “HM”.

                        11.

                        “Khalistan Zindabad Force” — “KZF”.

                        12.

                        Il-“Partit tal-Ħaddiema tal-Kurdistan” — “PKK” (magħruf ukoll bħala “KADEK”, magħruf ukoll bħala “KONGRA-GEL”).

                        13.

                        It-“Tigri għal-Liberazzjoni tat-Tamil Eelam” — “LTTE”.

                        14.

                        “Ejército de Liberación Nacional” (l-“Armata għal-Liberazzjoni Nazzjonali”).

                        15.

                        Il-“Ġiħad Iżlamika tal-Palestina” — “PIJ”.

                        16.

                        Il-“Front Popolari għal-Liberazzjoni tal-Palestina” — “PFLP”.

                        17.

                        Il-“Front Popolari għal-Liberazzjoni tal-Palestina — Kmand Ġenerali” (magħruf ukoll bħala “PFLP — Kmand Ġenerali”).

                        18.

                        “Devrimci Halk Kurtuluș Partisi-Cephesi” — “DHKP/C” (magħruf ukoll bħala “Devrimci Sol” (ix-“Xellug Rivoluzzjonarju”), magħruf ukoll bħala “Dev Sol”) (“Armata/Front/Partit Rivoluzzjonarju għall-Ħelsien tal-Poplu”).

                        19.

                        “Sendero Luminoso” — “SL” (it-“Triq li Tiddi”).

                        20.

                        “Teyrbazen Azadiya Kurdistan” — “TAK” (magħruf ukoll bħala l-“Falkuni għall-Ħelsien tal-Kurdistan”, magħruf ukoll bħala l-“Isqra għall-Ħelsien tal-Kurdistan”).


title: Deċiżjoni tal-Kunsill (PESK) 2018/1085 tat-30 ta' Lulju 2018 li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna

text:
                  31.7.2018

                  MT

                  Il-Ġurnal Uffiċjali tal-Unjoni Ewropea

                  L 194/147

         DEĊIŻJONI TAL-KUNSILL (PESK) 2018/1085
         tat-30 ta' Lulju 2018
         li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna
         IL-KUNSILL TAL-UNJONI EWROPEA,
         Wara li kkunsidra t-Trattat tal-Unjoni Ewropea, u b'mod partikolari l-Artikolu 29 tiegħu,
         Wara li kkunsidra d-Deċiżjoni tal-Kunsill 2014/145/PESK tas-17 ta' Marzu 2014 dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (1), u b'mod partikolari l-Artikolu 3(1) tagħha,
         Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fis-17 ta' Marzu 2014, il-Kunsill adotta d-Deċiżjoni 2014/145/PESK.

                     (2)

                     Bħala parti mill-politika tal-Unjoni ta' nonrikonoxximent tal-annessjoni illegali tal-Krimea u Sevastopol, il-Kunsill jikkunsidra l-kostruzzjoni tal-Pont ta' Kerch bħala azzjoni ulterjuri li tipperikola l-integrità territorjali, is-sovranità u l-indipendenza tal-Ukrajna.

                     (3)

                     Il-kostruzzjoni ta' dan il-pont u l-ftuħ uffiċjali tiegħu, fil-15 ta' Mejju 2018, huma passi simboliċi ewlenin fil-konsolidazzjoni tal-kontroll tal-Federazzjoni Russa fuq il-Krimea u Sevastopol illegalment annessi u fl-iżolament ulterjuri tal-peniżola mill-Ukrajna.

                     (4)

                     Fid-dawl ta' dan ta' hawn fuq, jenħtieġ li entitajiet addizzjonali jiżdiedu mal-lista ta' persuni, entitajiet u korpi soġġetti għal miżuri restrittivi, kif tidher fl-Anness għad-Deċiżjoni 2014/145/PESK.

                     (5)

                     Jenħtieġ li l-Anness għad-Deċiżjoni 2014/145/PESK jiġi emendat skont dan,

               ADOTTAW DIN ID-DEĊIŻJONI:

            Artikolu 1
            L-entitajiet elenkati fl-Anness għal din id-Deċiżjoni għandhom jiżdiedu mal-lista ta' entitajiet li tinsab fl-Anness għad-Deċiżjoni 2014/145/PESK.

            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, it-30 ta' Lulju 2018.

                  Għall-Kunsill

                  Il-President

               G. BLÜMEL

            (1)  ĠU L 78, 17.3.2014, p. 16.

            ANNESS
            Lista ta' entitajiet imsemmija fl-Artikolu 1:

                           Isem

                           Informazzjoni ta' identifikazzjoni

                           Raġunijiet

                           Data tal-Elenkar

                           “42.

                           AO “Institute Giprostroymost – Saint-Petersburg”
                           АО Институт Гипростроймост – Санкт-Петербург

                           Indirizz:

                                       7 Yablochkova street,

                                       St. Petersburg,

                                       197198 Russia,

                                       Sit web: http://gpsm.ru

                                       Indirizz elettroniku: office@gpsm.ru

                           AO “Institute Giprostroymost – Saint-Petersburg” ipparteċipat fil-kostruzzjoni tal-Pont ta' Kerch permezz tad-diżinn tiegħu tal-Pont, li jgħaqqad lir-Russja mal-peniżola tal-Krimea illegalment annessa. Għaldaqstant qiegħda tappoġġa l-konsolidazzjoni tal-peniżola tal-Krimea illegalment annessa mal-Federazzjoni Russa, li b'hekk tkompli tipperikola l-integrità territorjali, is-sovranità u l-indipendenza tal-Ukrajna.

                           31.7.2018

                           43.

                           PJSC Mostotrest
                           ПАО Мостотрест

                           Indirizz:

                                       6 Barklaya street,

                                       Bld. 5 Moscow,

                                       121087, Russia

                           PJSC Mostotrest ipparteċipat b'mod attiv fil-kostruzzjoni tal-Pont ta' Kerch permezz tal-kuntratt statali tagħha għall-manutenzjoni tal-pont, li jgħaqqad lir-Russja mal-peniżola tal-Krimea illegalment annessa. Barra minn hekk hija proprjetà ta' individwu (Arkady Rotenberg) li diġà huwa ddeżinjat għall-azzjonijiet tiegħu li jdgħajfu s-sovranità tal-Ukrajna (persuna Nru 92 f'dan l-Anness). Għaldaqstant il-kumpannija qed tappoġġa l-konsolidazzjoni tal-peniżola tal-Krimea illegalment annessa mal-Federazzjoni Russa, li min-naħa tagħha tkompli ddgħajjef l-integrità, is-sovranità u l-indipendenza territorjali tal-Ukrajna.

                           31.7.2018

                           44.

                           JSC Zaliv Shipyard
                           Судостроительный завод “Залив”

                           Indirizz:

                                       4 Tankistov street,

                                       298310 Kerch,

                                       Crimea

                                       Sit web: http://zalivkerch.com

                           JSC Zaliv Shipyard ipparteċipat b'mod attiv fil-kostruzzjoni tal-linja tal-ferrovija ġdida lejn il-Pont ta' Kerch, li jgħaqqad lir-Russja mal-peniżola tal-Krimea illegalment annessa. Għaldaqstant qiegħda tappoġġa l-konsolidazzjoni tal-peniżola tal-Krimea illegalment annessa mal-Federazzjoni Russa, li min-naħa tagħha tkompli ddgħajjef l-integrità, is-sovranità u l-indipendenza territorjali tal-Ukrajna.

                           31.7.2018

                           45.

                           Stroygazmontazh Corporation (SGM Group)
                           ООО Стройгазмонтаж
                           (груп СГМ)

                           Indirizz:

                                       Prospect Vernadskogo 53,

                                       Moscow,

                                       119415 Russia

                                       Sit web: www.ooosgm.com

                           Stroygazmontazh Corporation (SGM Group) ipparteċipat b'mod attiv fil-kostruzzjoni tal-Pont ta' Kerch permezz tal-kuntratt statali tagħha għall-kostruzzjoni tal-pont li jgħaqqad lir-Russja mal-peniżola tal-Krimea illegalment annessa.
                           Barra minn hekk hija proprjetà ta' individwu (Arkady Rotenberg) li diġà huwa ddeżinjat għall-azzjonijiet tiegħu li jdgħajfu s-sovranità tal-Ukrajna (persuna Nru 92 f'dan l-Anness). Għaldaqstant il-kumpannija qiegħda tappoġġa l-konsolidazzjoni tal-peniżola tal-Krimea illegalment annessa mal-Federazzjoni Russa, li b'hekk tkompli ddgħajjef l-integrità, is-sovranità u l-indipendenza territorjali tal-Ukrajna.

                           31.7.2018

                           46.

                           Stroygazmontazh Most OOO
                           OOO Стройгазмонтаж-Мост

                           Indirizz:

                                       Barklaya street 6, building 7, Moscow

                                       121087 Russia

                                 Nru tal-Identità tar-Reġistrazzjoni: 1157746088170
                           Nru tal-Identità tat-Taxxa: 7730018980
                           Sit web: http://kerch-most.ru/tag/sgam-most
                           Indirizz elettroniku: kerch-most@yandex.ru

                           Stroygazmontazh Most OOO hija sussidjarja tal-kuntrattur prinċipali Stroygazmontazh li jimmaniġġja l-proġett ta' kostruzzjoni tal-pont fuq l-Istrett ta' Kerch. Barra minn hekk hija proprjetà ta' individwu (Arkady Rotenberg) li diġà huwa ddeżinjat għall-azzjonijiet tiegħu li jdgħajfu s-sovranità tal-Ukrajna (persuna Nru 92 f'dan l-Anness). Għaldaqstant il-kumpannija qed tappoġġa l-konsolidazzjoni tal-peniżola tal-Krimea illegalment annessa mal-Federazzjoni Russa, li min-naħa tagħha tkompli ddgħajjef l-integrità, is-sovranità u l-indipendenza territorjali tal-Ukrajna.

                           31.7.2018

                           47.

                           CJSC VAD
                           AKTSIONERNOE OBSHCHESTVO VAD
                           АО «ВАД»

                           Indirizz:
                           133, Chernyshevskogo street, Vologda, Vologodskaya Oblast 160019, Russia
                           122 Grazhdanskiy Prospect, suite 5, Liter A, St. Petersburg 195267, Russia
                           Nru tal-Identità tar-Reġistrazzjoni: 1037804006811 (Russia)
                           Nru tal-Identità tat-Taxxa: 7802059185
                           Sit web: www.zaovad.com
                           Indirizz elettroniku: office@zaovad.com

                           CJSC VAD huwa l-kuntrattur ewlieni għall-kostruzzjoni tal-Awtostrada Tavrida fil-Krimea, it-triq fuq l-Istrett ta' Kerch għalih. L-Awtostrada Tavrida ser tipprovdi aċċess tat-trasportazzjoni għall-Krimea permezz ta' sistema ta' toroq li għadhom kif inbnew li jservu bħala konnessjoni primarja mal-Pont ta' Kerch. Għaldaqstant CJSC VAD qed jappoġġa l-konsolidazzjoni tal-peniżola tal-Krimea illegalment annessa mal-Federazzjoni Russa, li min-naħa tagħha tkompli ddgħajjef l-integrità territorjali, is-sovranità u l-indipendenza tal-Ukrajna.

                           31.7.2018”


Id-Deċiżjoni tal-Kummissjoni ta' 08/08/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.9018 - Cerberus / WFS) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 24/08/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.9027 - Fosun International Limited / FFT Gesellschaft mbH) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 23/08/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.9058 - Sonae SGPS, SA / Sonae Sierra SGPS, SA) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni tal-Kummissjoni (UE) 2017/2172 tal-20 ta' Novembru 2017 li temenda d-Deċiżjoni 2010/670/UE rigward l-użu ta' dħul mhux imqassam mill-ewwel serje ta' sejħiet għal proposti (notifikata bid-dokument C(2017) 7656)

text:
               22.11.2017

               MT

               Il-Ġurnal Uffiċjali tal-Unjoni Ewropea

               L 306/24

         DEĊIŻJONI TAL-KUMMISSJONI (UE) 2017/2172
   tal-20 ta' Novembru 2017
   li temenda d-Deċiżjoni 2010/670/UE rigward l-użu ta' dħul mhux imqassam mill-ewwel serje ta' sejħiet għal proposti

         (notifikata bid-dokument C(2017) 7656)

   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva 96/61/KE (1), u b'mod partikolari l-Artikolu 10a(8) tiegħu,
   Billi:

               (1)

               L-Artikolu 10a(8) tad-Direttiva 2003/87/KE jistabbilixxi mekkaniżmu għall-finanzjament ta' proġetti ta' dimostrazzjoni kummerċjali li l-għan tagħhom huwa l-qbid u l-ħżin ġeoloġiku ta' CO2 (minn hawn 'il quddiem, “il-proġetti ta' dimostrazzjoni tas-CCS”) u proġetti ta' dimostrazzjoni ta' teknoloġiji innovattivi għall-enerġija rinnovabbli (minn hawn 'il quddiem, “il-proġetti ta' dimostrazzjoni tar-RES”), bl-użu ta' 300 miljun kwota mis-sistema tal-iskambju ta' kwoti tal-emissjonijiet ta' gassijiet serra ġewwa l-Unjoni (“EU ETS”) li ġew riżervati għal entrati ġodda iżda ma ġewx allokati.

               (2)

               Fid-Deċiżjoni 2010/670/UE (2), il-Kummissjoni stabbiliet ir-regoli u l-kriterji għall-għażla u għall-implimentazzjoni ta' dawk il-proġetti kif ukoll il-prinċipji bażiċi għall-konverżjoni tal-kwoti f'valur monetarju u għall-ġestjoni tad-dħul.

               (3)

               Sa nofs l-2014, bħala riżultat tal-ewwel u tat-tieni sejħa għal proposti, kienu ngħataw fondi biex jappoġġaw l-implimentazzjoni ta' 39 proġett ta' dimostrazzjoni tar-RES u tas-CCS f'20 Stat Membru tal-UE. Madankollu, minħabba l-isfidi li joffri l-ambjent ekonomiku kemm fl-UE kif ukoll dak globali, madwar 20 proġett mogħtija finanzjament taħt l-ewwel sejħa għal proposti, sabuha diffiċli biex jiksbu biżżejjed kapital jew biex jattiraw finanzjaturi addizzjonali. B'riżultat ta' dan, sal-31 ta' Diċembru 2016, 14-il proġett laħqu d-deċiżjoni finali dwar l-investiment tagħhom f'konformità mal-Artikolu 9 tad-Deċiżjoni 2010/670/UE u mill-inqas EUR 436 miljun b'rabta mal-proġetti mogħtija finanzjament għal din l-ewwel sejħa għal proposti ma ntużawx.

               (4)

               Il-fondi li ma tqassmux għandhom jintużaw biex jiffinanzjaw b'mod dirett proġetti fl-ambitu ddefinit fl-Artikolu 10a(8) tad-Direttiva 2003/87/KE. Barra minn hekk, meta wieħed jikkunsidra s-sitwazzjoni speċifika innovattiva ħafna fil-qasam tal-enerġija rinnovabbli u l-proġetti ta' dimostrazzjoni tas-CCS, parti mill-ispejjeż ta' finanzjament għandhom jiġu pprovduti fil-forma ta' għotjiet.

               (5)

               Biex jiżdied l-investiment f'dawn il-proġetti innovattivi ħafna fis-settur tal-enerġija fl-UE, li hija prijorità rikonoxxuta mill-Kummissjoni fil-Komunikazzjoni tagħha Aċċellerazzjoni tal-Innovazzjoni fil-qasam tal-Enerġija Nadifa (3), id-dħul mhux imqassam mill-ewwel sejħa għal proposti għandu jiġi organizzat mill-ġdid mingħajr dewmien, u bi prijorità, permezz tal-Faċilità tal-EDP InnovFin taħt Orizzont 2020 (4). Dan l-appoġġ għandu jkun komplementari għas-sostenn finanzjarju eżistenti u futur, bħall-għotjiet taħt Orizzont 2020.

               (6)

               Biex jiżdied l-investiment f'dawn il-proġetti innovattivi ħafna fis-settur tat-trasport, il-proġetti eliġibbli għandhom jippromovu biss l-użu innovattiv, replikabbli u skalabbli tal-enerġija rinnovabbli bl-użu tal-Faċilità ta' Dejn fis-settur tat-trasport taħt il-Faċilità Nikkollegaw l-Ewropa (5).

               (7)

               Il-proġetti li jingħataw il-finanzjament taħt l-ewwel jew it-tieni sejħa għal proposti li jkunu laħqu deċiżjonijiet finali tal-investiment u jkunu qegħdin jiġu implimentati, se jitqiesu eliġibbli biex japplikaw għall-istrumenti finanzjarji rilevanti.

               (8)

               Sabiex titqajjem kuxjenza pubblika wiesgħa dwar l-istrumenti finanzjarji rilevanti, il-Kummissjoni u l-Grupp tal-Bank Ewropew tal-Investiment se jkomplu jorganizzaw workshops tekniċi apposta b'mod regolari għall-Istati Membri u għall-isponsers tal-proġetti.

               (9)

               Il-Kummissjoni se tirrapporta kmieni biżżejjed lill-Kumitat dwar it-Tibdil fil-Klima dwar l-iżvilupp tal-Ftehimiet ta' Delega rilevanti bejn il-Kummissjoni u l-Bank Ewropew tal-Investiment, b'mod partikolari għal dak li għandu x'jaqsam mal-kriterji tal-eliġibbiltà, l-implimentazzjoni tal-istrumenti finanzjarji rilevanti, speċjalment l-iżvilupp ta' sensiela ta' proġetti, il-valutazzjoni tal-applikazzjonijiet tal-proġett u fl-aħħar nett dwar l-użu tad-dħul allokat mill-ġdid, u se tikkunsidra l-fehmiet tal-Istati Membri kif xieraq.

               (10)

               Il-miżuri previsti f'din id-Deċiżjoni huma skont l-opinjoni tal-Kumitat dwar it-Tibdil fil-Klima,

         ADOTTAT DIN ID-DEĊIŻJONI:
   Artikolu 1
   Id-Deċiżjoni 2010/670/UE hija emendata kif ġej:

               1.

               Fl-Artikolu 2, jiddaħħal il-paragrafu 4 li ġej:
               “4.   Kwalunkwe dħul mhux imqassam mill-ewwel serje ta' sejħiet għal proposti għandu jkun disponibbli biex jappoġġja proġetti li qatt ma saru qabel, innovattivi, replikabbli u lesti li juru fuq skala id-dimostrazzjoni tas-CCS u tar-RES, bl-użu tal-istrumenti finanzjarji rilevanti ġestiti mill-Grupp tal-Bank Ewropew tal-Investiment, bi prijorità mogħtija lill-Faċilità tal-EDP InnovFin u l-Istrument ta' Dejn fis-settur tat-trasport taħt il-Faċilità Nikkollegaw l-Ewropa.
               Il-paragrafu preċedenti, l-Artikoli 6, 8, 11(1) sa (5), l-ewwel u t-tieni sottoparagrafi tal-Artikolu 11(6) u l-Artikolu 13 ma għandhomx japplikaw għall-użu ta' dan id-dħul.
               Il-Kummissjoni għandha tirrapporta kmieni biżżejjed lill-Kumitat dwar it-Tibdil fil-Klima dwar l-iżvilupp tal-Ftehimiet ta' Delega rilevanti bejn il-Kummissjoni u l-Bank Ewropew tal-Investiment, b'mod partikolari għal dak li għandu x'jaqsam mal-kriterji tal-eliġibbiltà, mal-implimentazzjoni tal-istrumenti finanzjarji rilevanti, speċjalment l-iżvilupp ta' sensiela ta' proġetti, mal-valutazzjoni tal-applikazzjonijiet tal-proġett u fl-aħħar nett dwar l-użu mill-ġdid tad-dħul, u għandha tikkunsidra l-fehmiet tal-Istati Membri kif xieraq”.

               2.

               Il-paragrafu li ġej jiżdied mal-Artikolu 14:
               “Il-Kummissjoni għandha tirrapporta regolarment lill-Kumitat dwar it-Tibdil fil-Klima dwar l-użu tad-dħul imsemmi fl-Artikolu 2(4), inkluż informazzjoni bil-quddiem dwar l-appoġġ ippjanat għal proġetti u l-parti mill-appoġġ li għandha tkun disponibbli fil-forma ta' għotjiet, id-distribuzzjoni ġeografika tal-proġetti, l-iskala tal-proġetti u l-kopertura teknoloġika, l-informazzjoni ex-post dwar il-progress fit-twettiq ta' proġetti, l-evitar ta' emissjonijiet tas-CO2, l-ingranaġġ finanzjarju, is-sensibilizzazzjoni u t-tagħlimiet meħuda, kif xieraq.”

         Artikolu 2
   Din id-Deċiżjoni hija indirizzata lill-Istati Membri.

      Magħmul fi Brussell, l-20 ta' Novembru 2017.

            Għall-Kummissjoni

         Miguel ARIAS CAÑETE

            Membru tal-Kummissjoni

      (1)  ĠU L 275, 25.10.2003, p. 32.

      (2)  Id-Deċiżjoni tal-Kummissjoni 2010/670/UE tat-3 ta' Novembru 2010 li tistabbilixxi l-kriterji u l-miżuri għall-finanzjament ta' proġetti kummerċjali ta' dimostrazzjoni li l-għan tagħhom huwa l-qbid u l-ħżin ġeoloġiku ta' CO2, f'kundizzjonijiet ta' sigurtà għall-ambjent, kif ukoll ta' proġetti ta' dimostrazzjoni ta' teknoloġiji innovattivi ta' enerġija rinnovabbli, fl-ambitu tal-iskema għall-iskambju ta' kwoti ta' emissjonijiet ta' gassijiet serra ġewwa l-Komunità, stabbilita bid-Direttiva 2003/87/KE tal-Parlament Ewropew u tal-Kunsill (ĠU L 290, 6.11.2010, p. 39).

      (3)  C(2016) 763 final.

      (4)  Id-Deċiżjoni tal-Kunsill 2013/743/UE tat-3 ta' Diċembru 2013 li tistabbilixxi l-programm speċifiku li jimplimenta Orizzont 2020 — il-Programm Qafas għar-Riċerka u l-Innovazzjoni (2014-2020) u li tħassar id-Deċiżjonijiet 2006/971/KE, 2006/972/KE, 2006/973/KE, 2006/974/KE u 2006/975/KE (ĠU L 347, 20.12.2013, p. 965).

      (5)  Ir-Regolament (UE) Nru 1316/2013 tal-Parlament Ewropew u tal-Kunsill tal-11 ta' Diċembru 2013 li jistabbilixxi l-Faċilità Nikkollegaw l-Ewropa, li jemenda r-Regolament (UE) Nru 913/2010 u jħassar ir-Regolamenti (KE) Nru 680/2007 u (KE) Nru 67/2010 (ĠU L 348, 20.12.2013, p. 129).


title: Deċiżjoni tal-Kunsill (UE) 2017/2171 tal-20 ta' Novembru 2017 dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inklużi l-limitu massimu għall-2019, l-ammont annwali għall-2018, l-ewwel ħlas parzjali għall-2018 u tbassir indikattiv u mhux vinkolanti għall-ammonti annwali mistennija ta' kontribuzzjonijiet għas-snin 2020 u 2021

text:
               22.11.2017

               MT

               Il-Ġurnal Uffiċjali tal-Unjoni Ewropea

               L 306/21

         DEĊIŻJONI TAL-KUNSILL (UE) 2017/2171
   tal-20 ta' Novembru 2017
   dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inklużi l-limitu massimu għall-2019, l-ammont annwali għall-2018, l-ewwel ħlas parzjali għall-2018 u tbassir indikattiv u mhux vinkolanti għall-ammonti annwali mistennija ta' kontribuzzjonijiet għas-snin 2020 u 2021
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta' Sħubija bejn il-membri tal-Gruppi tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, minn naħa l-oħra, iffirmat f'Cotonou fit-23 ta' Ġunju 2000 (1), kif emendat l-aħħar (“Ftehim ta' Sħubija AKP-UE”),
   Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar ta' għajnuna mill-Unjoni Ewropea taħt il-Qafas Finanzjarju Pluriennali għall-perijodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-Pajjiżi u Territorji Extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea (2) (“il-Ftehim Intern”), u b'mod partikolari l-Artikolu 7(2) tiegħu,
   Wara li kkunsidra r-Regolament tal-Kunsill (UE) 2015/323 tat-2 ta' Marzu 2015 dwar ir-Regolament Finanzjarju applikabbli għall-11-il Fond Ewropew għall-Iżvilupp (3) (“ir-Regolament Finanzjarju tal-11-il FEŻ”), u b'mod partikolari l-Artikolu 21(2) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont il-proċedura stabbilita fl-Artikolu 21(2) tar-Regolament Finanzjarju tal-11 il-FEŻ, il-Kummissjoni ppreżentat proposta sal-15 ta' Ottubru 2017 li tispeċifika (a) il-limitu massimu għall-ammont annwali ta' kontribuzzjonijiet mill-Istati Membri għall-Fond Ewropew għall-Iżvilupp (FEŻ) għall-2019; (b) l-ammont annwali tal-kontribuzzjonijiet mill-Istati Membri għall-FEŻ għas-sena 2018; (c) l-ammont tal-ewwel ħlas parzjali tal-kontribuzzjoni għas-sena 2018; u (d) tbassir indikattiv u mhux vinkolanti għall-ammonti annwali mistennija tal-kontribuzzjonijiet għas-snin 2020 u 2021.

               (2)

               Skont l-Artikolu 52 tar-Regolament Finanzjarju tal-11-il FEŻ, fl-4 ta' Settembru 2017, il-Bank Ewropew tal-Investiment (BEI) bagħat lill-Kummissjoni l-estimi aġġornati tiegħu ta' impenji u pagamenti taħt l-istrumenti li jimmaniġġa.

               (3)

               L-Artikolu 22(1) tar-Regolament Finanzjarju tal-11-il FEŻ jistipula li s-sejħiet għal kontribuzzjonijiet għandhom l-ewwel jużaw l-ammonti stipulati fil-FEŻ preċedenti. Għaldaqstant, jenħtieġ li ssir sejħa għal fondi taħt l-10 FEŻ għall-BEI u l-11-il FEŻ għall-Kummissjoni.

               (4)

               Id-Deċiżjoni tal-Kunsill (UE) 2016/2026 (4) stabbilixxiet il-limitu massimu għall-ammont annwali tal-kontribuzzjonijiet mill-Istati Membri għall-FEŻ għall-2018 għal EUR 4 550 000 000 għal Kummissjoni u EUR 250 000 000 għall-BEI.

               (5)

               Id-Deċiżjoni tal-Kunsill (UE) 2017/1206 (5) stabbilixxiet tnaqqis mill-fondi diżimpenjati ta' kontribuzzjoni mit-Tmien u d-Disa' FEŻ għal ammont ta' EUR 200 000 000,

         ADOTTA DIN ID-DEĊIŻJONI:
   Artikolu 1
   Il-limitu massimu għall-ammont annwali tal-kontribuzzjonijiet mill-Istati Membri għall-FEŻ għall-2019 huwa b'dan stabbilit għal EUR 4 900 000 000. Għandu jinqasam f'EUR 4 600 000 000 għall-Kummissjoni, u EUR 300 000 000 għall-BEI.
   Artikolu 2
   L-ammont annwali tal-kontribuzzjonijiet mill-Istati Membri għall-FEŻ għall-2018 huwa b'dan stabbilit għal EUR 4 800 000 000. Għandu jinqasam f'EUR 4 550 000 000 għall-Kummissjoni, u EUR 250 000 000 għall-BEI.
   Artikolu 3
   Il-kontribuzzjonijiet individwali għall-FEŻ li jridu jitħallsu mill-Istati Membri lill-Kummissjoni u lill-BEI bħala l-ewwel ħlas parzjali għall-2018 huma stabbiliti fit-tabella fl-Anness għal din id-Deċiżjoni.
   Il-ħlasijiet ta' dawk il-kontribuzzjonijiet jistgħu jiġu kkombinati ma' aġġustamenti taħt l-implimentazzjoni tat-tnaqqis tal-kontribuzzjonijiet għal ammont ta' EUR 200 000 000 minn fondi diżimpenjati taħt it-Tmien u d-Disa' FEŻ, wara pjan ta' aġġustament ikkomunikat minn kull Stat Membru.
   Artikolu 4
   It-tbassir mhux vinkolanti indikattiv għall-ammont annwali mistenni ta' kontribuzzjonijiet għall-2020 huwa b'dan stabbilit għal EUR 4 600 000 000 għall-Kummissjoni u għal EUR 300 000 000 għall-BEI, u għall-2021 għal EUR 4 700 000 000 għall-Kummissjoni u għal EUR 300 000 000 għall-BEI.
   Artikolu 5
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-20 ta' Novembru 2017.

            Għall-Kunsill

            Il-President

         M. MAASIKAS

      (1)  ĠU L 317, 15.12.2000, p. 3.

      (2)  ĠU L 210, 6.8.2013, p. 1.

      (3)  ĠU L 58, 3.3.2015, p. 17.

      (4)  Id-Deċiżjoni tal-Kunsill (UE) 2016/2026 tal-15 ta' Novembru 2016 dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inklużi l-limitu massimu għall-2018, l-ammont annwali għall-2017, l-ewwel ħlas parzjali għall-2017 u previżjoni indikattiva u mhux vinkolanti għall-ammonti annwali mistennija għas-snin 2019 u 2020 (ĠU L 313, 19.11.2016, p. 25).

      (5)  Id-Deċiżjoni tal-Kunsill (UE) 2017/1206 tal-4 ta' Lulju 2017 dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż it-tieni ħlas parzjali għall-2017 (ĠU L 173, 6.7.2017, p. 15).

      ANNESS

                  STATI MEMBRI

                  Skema tal-10 FEŻ, %

                  Skema tal-11 FEŻ, %

                  l-ewwel (1) ħlas parzjali tal-2018 (EUR)

                  Total

                  Il-Kummissjoni 11-il FEŻ

                  Il-BEI 10 FEŻ

                  IL-BELĠJU

                  3,53

                  3,24927

                  66 610 035,00

                  5 295 000,00

                  71 905 035,00

                  IL-BULGARIJA

                  0,14

                  0,21853

                  4 479 865,00

                  210 000,00

                  4 689 865,00

                  IR-REPUBBLIKA ĊEKA

                  0,51

                  0,79745

                  16 347 725,00

                  765 000,00

                  17 112 725,00

                  ID-DANIMARKA

                  2,00

                  1,98045

                  40 599 225,00

                  3 000 000,00

                  43 599 225,00

                  IL-ĠERMANJA

                  20,50

                  20,57980

                  421 885 900,00

                  30 750 000,00

                  452 635 900,00

                  L-ESTONJA

                  0,05

                  0,08635

                  1 770 175,00

                  75 000,00

                  1 845 175,00

                  L-IRLANDA

                  0,91

                  0,94006

                  19 271 230,00

                  1 365 000,00

                  20 636 230,00

                  IL-GREĊJA

                  1,47

                  1,50735

                  30 900 675,00

                  2 205 000,00

                  33 105 675,00

                  SPANJA

                  7,85

                  7,93248

                  162 615 840,00

                  11 775 000,00

                  174 390 840,00

                  FRANZA

                  19,55

                  17,81269

                  365 160 145,00

                  29 325 000,00

                  394 485 145,00

                  IL-KROAZJA

                  0,00

                  0,22518

                  4 616 190,00

                  0,00

                  4 616 190,00

                  L-ITALJA

                  12,86

                  12,53009

                  256 866 845,00

                  19 290 000,00

                  276 156 845,00

                  ĊIPRU

                  0,09

                  0,11162

                  2 288 210,00

                  135 000,00

                  2 423 210,00

                  IL-LATVJA

                  0,07

                  0,11612

                  2 380 460,00

                  105 000,00

                  2 485 460,00

                  IL-LITWANJA

                  0,12

                  0,18077

                  3 705 785,00

                  180 000,00

                  3 885 785,00

                  IL-LUSSEMBURGU

                  0,27

                  0,25509

                  5 229 345,00

                  405 000,00

                  5 634 345,00

                  L-UNGERIJA

                  0,55

                  0,61456

                  12 598 480,00

                  825 000,00

                  13 423 480,00

                  MALTA

                  0,03

                  0,03801

                  779 205,00

                  45 000,00

                  824 205,00

                  IN-NETHERLANDS

                  4,85

                  4,77678

                  97 923 990,00

                  7 275 000,00

                  105 198 990,00

                  L-AWSTRIJA

                  2,41

                  2,39757

                  49 150 185,00

                  3 615 000,00

                  52 765 185,00

                  IL-POLONJA

                  1,30

                  2,00734

                  41 150 470,00

                  1 950 000,00

                  43 100 470,00

                  IL-PORTUGALL

                  1,15

                  1,19679

                  24 534 195,00

                  1 725 000,00

                  26 259 195,00

                  IR-RUMANIJA

                  0,37

                  0,71815

                  14 722 075,00

                  555 000,00

                  15 277 075,00

                  IS-SLOVENJA

                  0,18

                  0,22452

                  4 602 660,00

                  270 000,00

                  4 872 660,00

                  IS-SLOVAKKJA

                  0,21

                  0,37616

                  7 711 280,00

                  315 000,00

                  8 026 280,00

                  IL-FINLANDJA

                  1,47

                  1,50909

                  30 936 345,00

                  2 205 000,00

                  33 141 345,00

                  L-IŻVEZJA

                  2,74

                  2,93911

                  60 251 755,00

                  4 110 000,00

                  64 361 755,00

                  IR-RENJU UNIT

                  14,82

                  14,67862

                  300 911 710,00

                  22 230 000,00

                  323 141 710,00

                  TOTAL TAL-UE-28

                  100,00

                  100,00

                  2 050 000 000,00

                  150 000 000,00

                  2 200 000 000,00


title: Deċiżjoni tal-Kunsill (UE) 2017/2182 tal-20 ta' Novembru 2017 dwar l-iffirmar, f'isem l-Unjoni Ewropea, ta' Ftehim fil-forma ta' skambju ta' ittri bejn l-Unjoni Ewropea u r-Renju tan-Norveġja li jikkonċerna preferenzi kummerċjali addizzjonali fi prodotti agrikoli

text:
               24.11.2017

               MT

               Il-Ġurnal Uffiċjali tal-Unjoni Ewropea

               L 309/1

         DEĊIŻJONI TAL-KUNSILL (UE) 2017/2182
   tal-20 ta' Novembru 2017
   dwar l-iffirmar, f'isem l-Unjoni Ewropea, ta' Ftehim fil-forma ta' skambju ta' ittri bejn l-Unjoni Ewropea u r-Renju tan-Norveġja li jikkonċerna preferenzi kummerċjali addizzjonali fi prodotti agrikoli
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Artikolu 19 tal-Ftehim dwar iż-Żona Ekonomika Ewropea (“il-Ftehim ŻEE”) jipprevedi li l-Partijiet Kontraenti jimpenjaw ruħhom li jkomplu bl-isforzi tagħhom biex jiksbu liberalizzazzjoni progressiva tal-kummerċ agrikolu.

               (2)

               Fit-18 ta' Novembru 2014, il-Kunsill awtorizza lill-Kummissjoni biex tiftaħ negozjati man-Norveġja bl-għan li tinkiseb liberalizzazzjoni akbar tal-kummerċ bilaterali fi prodotti agrikoli skont l-Artikolu 19 tal-Ftehim ŻEE. In-negozjati ġew konklużi b'suċċess u Ftehim fil-forma ta' skambju ta' ittri bejn l-Unjoni Ewropea u r-Renju tan-Norveġja li jikkonċerna preferenzi kummerċjali addizzjonali fi prodotti agrikoli (“Il-Ftehim”) ġie inizjalat fil-5 ta' April 2017.

               (3)

               Il-Ftehim għandu jiġi ffirmat f'isem l-Unjoni, soġġett għall-konklużjoni tiegħu,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni, tal-Ftehim fil-forma ta' skambju ta' ittri bejn l-Unjoni Ewropea u r-Renju tan-Norveġja li jikkonċerna preferenzi kummerċjali addizzjonali fi prodotti agrikoli, huwa b'dan awtorizzat, soġġett għall-konklużjoni tal-imsemmi Ftehim (1).
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-20 ta' Novembru 2017.

            Għall-Kunsill

            Il-President

         M. MAASIKAS

      (1)  It-test tal-Ftehim u d-deċiżjoni dwar il-konklużjoni tiegħu se jiġu ppubblikati f'Il-Ġurnal Uffiċjali tal-Unjoni Ewropea.


               24.11.2017

               MT

               Il-Ġurnal Uffiċjali tal-Unjoni Ewropea

               C 399/204

         P8_TA(2015)0436
   It-talba għat-tneħħija tal-immunità ta' Georgios Kyrtsos
   Deċiżjoni tal-Parlament Ewropew tal-15 ta' Diċembru 2015 dwar it-talba għat-tneħħija tal-immunità ta' Georgios Kyrtsos (2015/2238(IMM))
   (2017/C 399/26)

      Il-Parlament Ewropew,

               —

               wara li kkunsidra t-talba għat-tneħħija tal-immunità ta' Georgios Kyrtsos, mibgħuta fil-21 ta' Lulju 2015 mill-Uffiċju tal-Prosekutur fil-Qorti Suprema tal-Greċja b'rabta ma' lment mill-Ispettorat tax-xogħol tal-Attika tal-Lvant minħabba nuqqas ta' ħlas tal-pagi (1) u mħabbra waqt il-plenarja tad-9 ta' Settembru 2015,

               —

               wara li kkunsidra l-fatt li Georgios Kyrtsos irrinunzja għad-dritt tiegħu għal seduta ta' smigħ f'konformità mal-Artikolu 9(5) tar-Regoli ta' Proċedura tiegħu,

               —

               wara li kkunsidra l-Artikoli 8 u 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, u l-Artikolu 6(2) tal-Att tal-20 ta' Settembru 1976 dwar l-elezzjoni tal-membri tal-Parlament Ewropew permezz tas-suffraġju universali dirett,

               —

               wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta' Mejju 1964, tal-10 ta' Lulju 1986, tal-15 u l-21 ta' Ottubru 2008, tad-19 ta' Marzu 2010, tas-6 ta' Settembru 2011 u tas-17 ta' Jannar 2013 (2),

               —

               wara li kkunsidra l-Artikolu 62 tal-Kostituzzjoni tar-Repubblika Ellenika,

               —

               wara li kkunsidra l-Artikolu 5(2), l-Artikolu 6(1) u l-Artikolu 9 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A8-0358/2015),

               A.

               billi l-Uffiċju tal-Prosekutur fil-Qorti Suprema tal-Greċja talab it-tneħħija tal-immunità ta' Georgios Kyrtsos, Membru tal-Parlament Ewropew, b'rabta mal-possibilità li tittieħed azzjoni legali rigward allegat reat;

               B.

               billi l-Artikolu 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea jistabbilixxi li l-Membri tal-Parlament Ewropew igawdu, fit-territorju tal-Istat tagħhom stess, l-immunitajiet mogħtija lill-membri tal-parlament ta' dak l-istat;

               C.

               billi l-Artikolu 62 tal-Kostituzzjoni tar-Repubblika Ellenika jiddisponi li, tul il-mandat tagħhom, il-membri tal-parlament ma jistgħux jitressqu quddiem il-qorti, jiġu arrestati, impriġunati jew detenuti b'xi mod ieħor mingħajr l-awtorizzazzjoni minn qabel tal-parlament;

               D.

               billi Georgios Kyrtsos huwa akkużat b'nuqqas ta' ħlas ta' parti mill-paga ta' dawk li kienu impjegati tiegħu;

               E.

               billi l-akkuża tikkonċerna parti mill-paga tal-2013 ta' ex impjegat ta' żewġ kumpaniji li jippubblikaw il-gazzetti, li dak iż-żmien kienu mmexxija minn Georgios Kyrtsos, u hija diretta lil Georgios Kyrtsos bħala ex direttur ta' dawk il-kumpaniji;

               F.

               billi huwa evidenti li l-allegat reat m'għandu x'jaqsam xejn mal-mandat ta' Georgios Kyrtsos bħala Membru tal-Parlament Ewropew, iżda pjuttost huwa marbut ma' dik li kienet il-pożizzjoni tiegħu bħala direttur taż-żewġ kumpaniji li joħorġu l-gazzetti;

               G.

               billi l-prosekuzzjoni ma tikkonċernax opinjonijiet espressi jew voti mogħtija fil-qadi tad-dmirijiet tal-Membru tal-Parlament Ewropew ikkonċernat għall-iskopijiet tal-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea;

               H.

               billi m'hemm ebda raġuni biex wieħed jissuspetta li l-intenzjoni wara l-proċedimenti kriminali hija li jagħmlu ħsara lill-attività politika (fumus persecutionis) tal-Membru, minħabba l-fatt li l-prosekuzzjoni nbdiet numru ta' snin qabel il-Membru ħa l-kariga tiegħu;

               1.

               Jiddeċiedi li jneħħi l-immunità ta' Georgios Kyrtsos;

               2.

               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-awtoritajiet Griegi.

      (1)  Referenza tad-dokument ABM:IB2014/8927.

      (2)  Sentenza tal-Qorti tal-Ġustizzja tal-12 ta' Mejju 1964, Wagner vs Fohrmann u Krier, 101/63, ECLI:EU:C:1964:28; sentenza tal-Qorti tal-Ġustizzja tal-10 ta' Lulju 1986, Wybot vs Faure u oħrajn, 149/85, ECLI:EU:C:1986:310; sentenza tal-Qorti Ġenerali tal-15 ta' Ottubru 2008, Mote vs il-Parlament, T-345/05, ECLI:EU:T:2008:440; sentenza tal-Qorti tal-Ġustizzja tal-21 ta' Ottubru 2008, Marra vs De Gregorio u Clemente, C-200/07 u C-201/07, ECLI:EU:C:2008:579; sentenza tal-Qorti Ġenerali tad-19 ta' Marzu 2010, Gollnisch vs il-Parlament, T-42/06, ECLI:EU:T:2010:102; sentenza tal-Qorti tal-Ġustizzja tas-6 ta' Settembru 2011, Patriciello, C-163/10, ECLI: EU:C:2011:543; sentenza tal-Qorti Ġenerali tas-17 ta' Jannar 2013, Gollnisch vs il-Parlament, T-346/11 et T-347/11, ECLI:EU:T:2013:23.


               24.11.2017

               MT

               Il-Ġurnal Uffiċjali tal-Unjoni Ewropea

               C 399/235

         P8_TA(2015)0449
   Deċiżjoni li ma' jiġix oppost att iddelegat: il-mudell tar-regolament finanzjarju għal korpi ta’ sħubija pubblika-privata
   Deċiżjoni tal-Parlament Ewropew biex ma ssir ebda oġġezzjoni għar-Regolament Delegat tal-Kummissjoni tat-30 ta' Ottubru 2015 li jemenda r-Regolament Delegat (UE) Nru 110/2014 dwar il-mudell tar-regolament finanzjarju għal korpi ta’ sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (C(2015)07554 – 2015/2940(DEA))
   (2017/C 399/48)

      Il-Parlament Ewropew,

               —

               wara li kkunsidra r-Regolament delegat tal-Kummissjoni (C(2015)07554),

               —

               wara li kkunsidra l-ittra tal-Kummissjoni tat-12 ta' Novembru 2015, li permezz tagħha hija talbet lill-Parlament jiddikjara li mhux se joġġezzjona għar-Regolament delegat,

               —

               wara li kkunsidra l-ittra tal-Kumitat għall-Kontroll tal-Baġit lill-President tal-Konferenza tal-Presidenti tal-Kumitati tas-27 ta' Novembru 2015,

               —

               wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1), u b'mod partikolari l-Artikolu 210 tiegħu,

               —

               wara li kkunsidra r-Regolament (UE, Euratom) 2015/1929 tal-Parlament Ewropew u tal-Kunsill tat-28 ta’ Ottubru 2015 li jemenda r-Regolament tal-Kunsill (UE, Euratom) Nru 966/2012 (2),

               —

               wara li kkunsidra r-rakkomandazzjoni għal deċiżjoni mill-Kumitat għall-Baġits u l-Kumitat għall-Kontroll tal-Baġit,

               —

               wara li kkunsidra l-Artikolu 105(6) tar-Regoli ta' Proċedura tiegħu,

               —

               wara li kkunsidra li l-ebda oġġezzjoni ma ġiet espressa fil-perjodu previst fit-tielet u r-raba inċiżi tal-Artikolu 105(6) tar-Regoli ta' Proċedura li skada fil-15 ta' Diċembru 2015,

               A.

               billi, fid-dikjarazzjoni konġunta tal-Parlament Ewropew, il-Kunsill u l-Kummissjoni dwar il-kwittanza separata għall-Impriżi Konġunti skont l-Artikolu 209 tar-Regolament Finanzjarju (3), it-tliet istituzzjonijiet iddikjaraw b’mod partikolari l-intenzjoni tagħhom li “tipproponi modifiki rilevanti għall-Artikoli 209 u 60(7) tar-Regolament Finanzjarju fil-qafas tar-reviżjoni futura tar-Regolament Finanzjarju”;

               B.

               billi r-Regolament (UE, Euratom) Nru 966/2012 ġie emendat fit-28 ta’ Ottubru 2015 bir-Regolament (UE, Euratom) Nru 2015/1929, li, minbarra li allinjah mad-Direttivi 2014/23/UE (4) u 2014/24/UE (5) u saħħaħ is-sistema ta’ protezzjoni tal-baġit tal-UE, immodifika l-Artikoli 209 u 60 tiegħu, u b'hekk allinja r-regoli dwar il-kwittanza, il-verifika esterna u r-rappurtar annwali tal-korpi li joperaw skont l-Artikolu 209 tar-Regolament Finanzjarju ma’ dawk tal-korpi li joperaw skont l-Artikolu 208;

               C.

               billi fit-30 ta’ Ottubru 2015 il-Kummissjoni adottat ir-Regolament Delegat (C(2015)07554) li jaġġorna r-Regolament Delegat (UE) Nru 110/2014 dwar il-mudell tar-regolament finanzjarju għal korpi ta’ sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 (li jallinjah mad-dispożizzjonijiet korrispondenti tar-Regolament Delegat (UE) Nru 1271/2013 applikabbli għall-korpi msemmija fl-Artikolu 208 tar-Regolament Finanzjarju) bil-ħsieb li jiġi applikat mill-bidu tas-sena finanzjarja, u b'hekk tiġi żgurata tranżizzjoni ċara għar-regoli l-ġodda;

               D.

               billi, skont l-Artikolu 210 tar-Regolament (UE, Euratom) Nru 966/2012, li jagħti s-setgħa lill-Kummissjoni tadotta atti delegati bħal dawn, ir-regolament delegat (C(2015)07554), jista' fil-prinċipju jidħol fis-seħħ biss fi tmiem il-perjodu ta’ skrutinju tal-Parlament u tal-Kunsill, li għandu durata ta' xahrejn mid-data ta’ notifika – jiġifieri sat-30 ta’ Diċembru 2015 – u jista’ jiġi estiż b’xahrejn oħra;

               E.

               billi, madankollu, il-Kummissjoni talbet lill-Parlament fit-12 ta’ Novembru 2015, biex jekk ma jkollux l-intenzjoni li joġġezzjona għall-att delegat, jinnotifika lill-Kummissjoni b’dan sa mhux aktar tard mill-21 ta’ Diċembru 2015, peress li sabiex tiġi żgurata l-pubblikazzjoni tiegħu f'waqtha f’Il-Ġurnal Uffiċjali qabel il-31 ta’ Diċembru 2015 u b’hekk jiġi żgurat id-dħul fis-seħħ tal-att delegat fl-1 ta’ Jannar 2016 kif previst, ikollu jintbagħat lill-Uffiċċju tal-Pubblikazzjonijiet sa mhux aktar tard mill-21 ta’ Diċembru 2015;

               1.

               Jiddikjara li ma joġġezzjonax għar-regolament delegat;

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni.

      (1)  ĠU L 298, 26.10.2012, p. 1.

      (2)  ĠU L 286, 30.10.2015, p. 1.

      (3)  ĠU L 163, 29.5.2014, p. 21.

      (4)  Id-Direttiva 2014/23/UE tal-Parlament Ewropew u tal-Kunsill tas-26 ta' Frar 2014 dwar l-għoti ta' kuntratti ta' konċessjoni (ĠU L 94, 28.3.2014, p. 1).

      (5)  Id-Direttiva 2014/24/UE tal-Parlament Ewropew u tal-Kunsill tas-26 ta' Frar 2014 dwar l-akkwist pubbliku u li tħassar id-Direttiva 2004/18/KE (ĠU L 94, 28.3.2014, p. 65).


               24.11.2017

               MT

               Il-Ġurnal Uffiċjali tal-Unjoni Ewropea

               C 399/237

         P8_TA(2015)0450
   Proroga tal-mandat tal-President tal-Awtorità Bankarja Ewropea (EBA)
   Deċiżjoni tal-Parlament Ewropew tas-16 ta' Diċembru 2015 dwar il-proroga tal-mandat tal-President tal-Awtorità Bankarja Ewropea (EBA) (C8-0313/2015 – 2015/0903(NLE))
   (Approvazzjoni)
   (2017/C 399/49)

      Il-Parlament Ewropew,

               —

               wara li kkunsidra l-proposta tal-Bord tas-Superviżuri tal-Awtorità Bankarja Ewropea (EBA) tat-8 ta' Settembru 2015 biex jiġi estiż il-mandat tal-President tal-EBA b'ħames snin oħra (C8-0313/2015),

               —

               wara li kkunsidra l-Artikolu 48(4) tar-Regolament (UE) Nru 1093/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (1),

               —

               wara li kkunsidra r-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Ekonomiċi u Monetarji (A8-0347/2015),

               A.

               billi l-ewwel President tal-EBA ġie maħtur mill-Bord tas-Superviżuri tal-EBA fl-2011, wara proċedura tal-għażla miftuħa, għal mandat ta' ħames snin, f'konformità mal-Artikolu 48(2) tar-Regolament (UE) Nru 1093/2010;

               B.

               billi l-Artikolu 48(4) tar-Regolament (UE) Nru 1093/2010 jipprovdi li l-Bord tas-Superviżuri tal-EBA, fid-dawl tal-valutazzjoni riferuta f'dik id-dispożizzjoni, jista' jestendi għal darba l-mandat tal-President tal-EBA, soġġett għal konferma mill-Parlament Ewropew;

               C.

               billi, fit-8 ta' Settembru 2015, il-Bord tas-Superviżuri tal-EBA ppropona l-estensjoni tal-mandat ta' Andrea Enria, il-President fil-kariga tal-EBA, b'ħames snin oħra, u informa lill-Parlament Ewropew kif xieraq;

               D.

               billi, fis-17 ta' Novembru 2015, il-Kumitat għall-Affarijiet Ekonomiċi u Monetarji organizza seduta ta' smigħ ma' Andrea Enria, il-President fil-kariga tal-EBA, li fiha huwa għamel dikjarazzjoni tal-ftuħ u mbagħad wieġeb il-mistoqsijiet li sarulu mill-membri tal-Kumitat;

               1.

               Japprova l-proposta għall-estensjoni tal-mandat ta' Andrea Enria bħala President tal-EBA b'ħames snin oħra;

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill, lill-Kummissjoni, lill-EBA u lill-gvernijiet tal-Istati Membri.

      (1)  ĠU L 331, 15.12.2010, p. 12.


               24.11.2017

               MT

               Il-Ġurnal Uffiċjali tal-Unjoni Ewropea

               C 399/206

         P8_TA(2015)0437
   Talba għat-tneħħija tal-immunità ta' Stelios Kouloglou
   Deċiżjoni tal-Parlament Ewropew tal-15 ta' Diċembru 2015 dwar it-talba għat-tneħħija tal-immunità parlamentari ta' Stelios Kouloglou (2015/2239(IMM))
   (2017/C 399/27)

      Il-Parlament Ewropew,

               —

               wara li kkunsidra t-talba għat-tneħħija tal-immunità parlamentari ta' Stelios Kouloglou, imressqa fis-7 ta' Awwissu 2015 mill-Uffiċċju tal-Prosekutur tal-Qorti Suprema tal-Greċja b'rabta ma' akkużi ta' libell u diffamazzjoni (1) u li tħabbret fis-seduta plenarja tad-9 ta' Settembru 2015,

               —

               wara li kkunsidra l-fatt li Stelios Kouloglou irrinunzja għad-dritt tiegħu ta' smigħ bi qbil mal-Artikolu 9(5) tar-Regoli ta' Proċedura tiegħu,

               —

               wara li kkunsidra l-Artikoli 8 u 9 tal-Protokoll Nru. 7 dwar il-privileġġi u l-immunitajiet tal-Unjoni Ewropea, u l-Artikolu 6(2) tal-Att tal-20 ta' Settembru 1976 li jikkonċerna l-elezzjoni tal-membri b’suffraġju universali dirett,

               —

               wara li kkunsidra s-Sentenzi tal-Qorti tal-Ġustizzja tal-Unjoni Ewropea tat-12 ta' Mejju 1964, tal-10 ta' Lulju 1986, tal-15 u tal-21 ta' Ottubru 2008, tad-19 ta' Marzu 2010, tas-6 ta' Settembru 2011 u tas-17 ta' Jannar 2013 (2),

               —

               wara li kkunsidra l-Artikolu 62 tal-Kostituzzjoni tar-Repubblika Ellenika,

               —

               wara li kkunsidra l-Artikoli 5(2) u 6(1) u l-Artikolu 9 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A8-0356/2015),

               A.

               billi l-Uffiċċju tal-Prosekutur tal-Qorti Suprema tal-Greċja talab it-tneħħija tal-immunità parlamentari ta' Stelios Kouloglou, Membru tal-Parlament Ewropew, b'rabta mal-possibilità ta' azzjoni legali rigward allegazzjoni ta' reat;

               B.

               billi l-Artikolu 9 tal-Protokoll Nru. 7 dwar il-Privileġġi u l-Immunitajiet tal-Unjoni Ewropea jiddikjara li l-Membri tal-Parlament Ewropew, igawdu fit-territorju tal-Istat tagħhom stess, l-immunitajiet mogħtija lill-membri tal-parlament ta' dak l-istat;

               C.

               billi l-Artikolu 62 tal-Kostituzzjoni tar-Repubblika Ellenika jistipula li, matul il-mandat parlamentari tagħhom, il-membri tal-parlament ma jistgħux jiġu akkużati, arrestati, mixħuta l-ħabs jew ristretti bi kwalunkwe mod ieħor mingħajr permess minn qabel mogħti mill-parlament;

               D.

               billi Stelios Kouloglou jinsab akkużat b'libell u diffamazzjoni tal-persunal tal-ħabs f'Patras;

               E.

               billi l-akkuża titratta dikjarazzjonijiet fejn Stelios Kouloglou qed jingħad li għamel lill-istampa fl-2010 dwar l-integrità ta' ċerti membri tal-persunal tal-ħabs f'Patras, fi żmien meta hu kien ġurnalist li fil-parti l-kbira kien jipproduċi rappurtar għat-televiżjoni;

               F.

               billi jidher assolutament ċar li r-reat allegat ma għandu xejn x'jaqsam mal-kariga ta' Stelios Kouloglou bħala Membru tal-Parlament Ewropew iżda minflok hi marbuta aktar mal-kariga preċedenti tiegħu bħala ġurnalist televiżiv;

               G.

               billi l-prosekuzzjoni ma titrattax l-opinjonijiet espressi jew il-voti mitfugħa fit-twettiq tad-doveri tagħhom bħala Membri tal-Parlament Ewropew in kwistjoni skont il-finijiet tal-Artikolu 8 tal-Protokoll Nru. 7 li jikkonċerna l-Privileġġi u l-Immunitajiet tal-Unjoni Ewropea;

               H.

               billi ma hemm l-ebda raġuni biex wieħed jaħseb li l-għan aħħari tal-proċedimenti kriminali hu li ssir ħsara lill-attività politika tal-Membru (fumus persecutionis), speċjalment meta l-prosekuzzjoni tnediet numru ta' snin qabel il-Membru ħa l-kariga;

               I.

               billi l-awtoritajiet Griegi talbu reazzjoni mill-Parlament Ewropew sa mhux aktar tard mis-7 ta' Ottubru 2015, għaliex inkella l-akkuża tal-prosekuzzjoni taqa' taħt preskrizzjoni, iżda r-rekwiżiti tal-Parlament Ewropew ma jippermettux li tittieħed deċiżjoni f'limitu ta' żmien daqstant qasir;

               J.

               billi, madankollu, fil-fehma kkunsidrata tal-Kumitat għall-Affarijiet Legali li, fid-dawl tas-Sentenza Nru. 1126/1994 tal-Qorti Suprema tal-Greċja, il-limitu ta' żmien, fi kwalunkwe każ hu sospiż għal massimu ta' tliet snin sakemm Stelios Kouloglou jibqa' Membru tal-Parlament Ewropew;

               1.

               Iddeċieda li jneħħi l-immunità ta' Stelios Kouloglou;

               2.

               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-awtoritajiet Griegi.

      (1)  Dokument ta' referenza ABM:IΓ/2011/11882.

      (2)  Sentenza tal-Qorti tal-Ġustizzja tal-12 ta' Mejju 1964, Wagner vs Fohrmann u Krier, 101/63, ECLI:EU:C:1964:28; sentenza tal-Qorti tal-Ġustizzja tal-10 ta' Lulju 1986, Wybot vs Faure u oħrajn, 149/85, ECLI:EU:C:1986:310; sentenza tal-Qorti Ġenerali tal-15 ta' Ottubru 2008, Mote vs il-Parlament, T-345/05, ECLI:EU:T:2008:440; sentenza tal-Qorti tal-Ġustizzja tal-21 ta' Ottubru 2008, Marra vs De Gregorio u Clemente, C-200/07 u C-201/07, ECLI:EU:C:2008:579; sentenza tal-Qorti tal-Prim'Istanza tad-19 ta' Marzu 2010, Gollnisch vs il-Parlament, T-42/05, ECLI:EU:T:2010:102; sentenza tal-Qorti tal-Ġustizzja tas-6 ta' Settembru 2011, Patriciello, C-163/10, ECLI: EU:C:2011:543; sentenza tal-Qorti tal-Prim'Istanza tas-17 ta' Jannar 2013, Gollnisch vs il-Parlament, T-346/11 et T-347/11, ECLI:EU:T:2013:23.


               24.11.2017

               MT

               Il-Ġurnal Uffiċjali tal-Unjoni Ewropea

               C 399/239

         P8_TA(2015)0452
   Proroga tal-mandat tal-President tal-Awtorità Ewropea tat-Titoli u s-Swieq (ESMA)
   Deċiżjoni tal-Parlament Ewropew tas-16 ta' Diċembru 2015 dwar il-proroga tal-mandat tal-President tal-Awtorità Ewropea tat-Titoli u s-Swieq (ESMA) (C8-0315/2015 – 2015/0905(NLE))
   (Approvazzjoni)
   (2017/C 399/51)

      Il-Parlament Ewropew,

               —

               wara li kkunsidra l-proposta tal-Bord tas-Superviżuri tal-Awtorità Ewropea tat-Titoli u s-Swieq (ESMA) tal-24 ta' Settembru 2015 biex jiġi estiż il-mandat tal-President tal-ESMA b'ħames snin oħra (C8-0315/2015),

               —

               wara li kkunsidra l-Artikolu 48(4) tar-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (1),

               —

               wara li kkunsidra r-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Ekonomiċi u Monetarji (A8-0346/2015),

               A.

               billi l-ewwel President tal-ESMA ġie maħtur mill-Bord tas-Superviżuri tal-ESMA fl-2011, wara proċedura tal-għażla miftuħa, għal mandat ta' ħames snin, f'konformità mal-Artikolu 48(2) tar-Regolament (UE) Nru 1095/2010;

               B.

               billi l-Artikolu 48(4) tar-Regolament (UE) Nru 1095/2010 jipprovdi li l-Bord tas-Superviżuri tal-ESMA, fid-dawl tal-valutazzjoni riferuta f'dik id-dispożizzjoni, jista' jestendi għal darba l-mandat tal-President tal-ESMA, soġġett għal konferma mill-Parlament Ewropew;

               C.

               billi, fl-24 ta' Settembru 2015, il-Bord tas-Superviżuri tal-ESMA ppropona l-estensjoni tal-mandat ta' Steven Maijoor, il-President fil-kariga tal-ESMA, b'ħames snin oħra, u informa lill-Parlament Ewropew kif xieraq;

               D.

               billi, fis-17 ta' Novembru 2015, il-Kumitat għall-Affarijiet Ekonomiċi u Monetarji organizza seduta ta' smigħ ma' Steven Maijoor, il-President fil-kariga tal-ESMA, li fiha huwa għamel dikjarazzjoni tal-ftuħ u mbagħad wieġeb il-mistoqsijiet li sarulu mill-membri tal-Kumitat;

               1.

               Japprova l-proposta għall-estensjoni tal-mandat ta' Steven Maijoor bħala President tal-ESMA b'ħames snin oħra;

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill, lill-Kummissjoni, lill-ESMA u lill-gvernijiet tal-Istati Membri.

      (1)  ĠU L 331, 15.12.2010, p. 84.


title: Deċiżjoni tal-Kunsill (UE) 2017/2428 tat-30 ta' Novembru 2017 dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll għall-Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri tagħha, min-naħa l-waħda, u r-Repubblika tal-Filippini, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea

text:
               23.12.2017

               MT

               Il-Ġurnal Uffiċjali tal-Unjoni Ewropea

               L 344/1

         DEĊIŻJONI TAL-KUNSILL (UE) 2017/2428
   tat-30 ta' Novembru 2017
   dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll għall-Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri tagħha, min-naħa l-waħda, u r-Repubblika tal-Filippini, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikoli 207 u 209, flimkien mal-punt (a) tal-Artikolu 218(6) tiegħu,
   Wara li kkunsidra t-Trattat ta' Adeżjoni tar-Repubblika tal-Kroazja, u b'mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew, (1)

   Billi

               (1)

               Skont id-Deċiżjoni tal-Kunsill 2014/718/UE (2), il-Protokoll għall-Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri tagħha, min-naħa l-waħda, u r-Repubblika tal-Filippini, min-naħa l-oħra (“il-Protokoll”), ġie ffirmat, soġġett għall-konklużjoni tiegħu f'data iktar tard.

               (2)

               Il-Protokoll għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Protokoll għall-Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri tagħha, min-naħa l-waħda, u r-Repubblika tal-Filippini, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea, qiegħed b'dan jiġi approvat f'isem l-Unjoni Ewropea u l-Istati Membri tagħha.
   It-test tal-Protokoll huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat jinnomina lill-persuna jew persuni bis-setgħa li tddepożita jew jiddepożitaw, f'isem l-Unjoni Ewropea u l-Istati Membri tagħha, l-istrument ta' approvazzjoni previst fl-Artikolu 4(1) tal-Protokoll.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-30 ta' Novembru 2017.

            Għall-Kunsill

            Il-President

         K. SIMSON

      (1)  Kunsens mogħti fit-8 ta' Ġunju 2016.

      (2)  Id-Deċiżjoni tal-Kunsill 2014/718/UE tat-8 ta' Ottubru 2014 dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll għall-Ftehim Qafas ta' Sħubija u Kooperazzjoni bejn l-Unjoni Ewropea u l-Istati Membri tagħha, min-naħa l-waħda, u r-Repubblika tal-Filippini, min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea (ĠU L 300, 18.10.2014, p. 3).


title: Deċiżjoni tal-Kunsill (UE) 2018/4 tat-18 ta' Diċembru 2017 dwar il-pożizzjoni li trid tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE rigward emenda tar-regoli ta' proċedura tal-Kumitat Konġunt taż-ŻEE

text:
               5.1.2018

               MT

               Il-Ġurnal Uffiċjali tal-Unjoni Ewropea

               L 2/5

         DEĊIŻJONI TAL-KUNSILL (UE) 2018/4
   tat-18 ta' Diċembru 2017
   dwar il-pożizzjoni li trid tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE rigward emenda tar-regoli ta' proċedura tal-Kumitat Konġunt taż-ŻEE
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217 tiegħu,
   Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-ewwel inċiż tal-punt (b) tal-Artikolu 1(3) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

               (2)

               Il-Ftehim dwar il-parteċipazzjoni tar-Repubblika tal-Bulgarija u r-Rumanija fiż-Żona Ekonomika Ewropea (3), iffirmat fil-25 ta' Lulju 2007, emenda l-Artikolu 129(1) tal-Ftehim ŻEE sabiex mal-lista tal-lingwi tal-Ftehim ŻEE jiżdiedu l-Bulgaru u r-Rumen.

               (3)

               Il-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea (4) (“il-Ftehim dwar it-Tkabbir taż-ŻEE tal-2014”), iffirmat fil-11 ta' April 2014, emenda l-Artikolu 129(1) tal-Ftehim ŻEE sabiex mal-lista ta' lingwi tal-Ftehim ŻEE jiżdied il-Kroat.

               (4)

               Għaldaqstant, jenħtieġ li r-regoli ta' proċedura tal-Kumitat Konġunt taż-ŻEE, li ġew adottati permezz tad-Deċiżjoni tal-Kumitat Konġunt taż-ŻEE Nru 1/94 tat-8 ta' Frar 1994 (5) u emendati bid-Deċiżjoni tal-Kumitat Konġunt taż-ŻEE Nru 24/2005 tat-8 ta' Frar 2005 (6), jiġu emendati skont dan.

               (5)

               Il-Ftehim tat-Tkabbir taż-ŻEE tal-2014 ilu japplika proviżorjament għall-firmatarji tiegħu mit-12 ta' April 2014, u jenħtieġ li għaldaqstant id-Deċiżjoni tal-Kumitat Konġunt taż-ŻEE tapplika proviżorjament sakemm jidħol fis-seħħ il-Ftehim dwar it-Tkabbir taż-ŻEE tal-2014.

               (6)

               Għaldaqstant jenħtieġ li l-pożizzjoni tal-Unjoni fil-Kumitat Konġunt taż-ŻEE tkun ibbażata fuq l-abbozz mehmuż tad-deċiżjonijiet,

         ADOTTA DIN ID-DEĊIŻJONI:
   Artikolu 1
   Il-pożizzjoni li trid tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta tar-regoli ta' proċedura għall-Ftehim Konġunt taż-ŻEE, għandha tkun ibbażata fuq l-abbozz tad-deċiżjonijiet tal-Kumitat Konġunt taż-ŻEE mehmuż ma' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-18 ta' Diċembru 2017.

            Għall-Kunsill

            Il-President

         K. SIMSON

      (1)  ĠU L 305, 30.11.1994, p. 6.

      (2)  ĠU L 1, 3.1.1994, p. 3.

      (3)  ĠU L 221, 25.8.2007, p. 15.

      (4)  ĠU L 170, 11.6.2014, p. 18.

      (5)  ĠU L 85, 30.3.1994, p. 60.

      (6)  ĠU L 161, 23.6.2005, p. 54.

      ABBOZZ
      DEĊIŻJONI TAL-KUMITAT KONĠUNT TAŻ-ŻEE Nru …/2017
      ta' …
      li temenda r-regoli ta' proċedura tal-Kumitat Konġunt taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 92(3) tiegħu,
      Billi:

                  (1)

                  Il-Ftehim dwar il-parteċipazzjoni tar-Repubblika tal-Bulgarija u tar-Rumanija fiż-Żona Ekonomika Ewropea (1), iffirmat fil-25 ta' Lulju 2007, emenda l-Artikolu 129(1) tal-Ftehim ŻEE sabiex mal-lista tal-lingwi tal-Ftehim ŻEE jiżdiedu l-Bulgaru u r-Rumen.

                  (2)

                  Il-Ftehim dwar il-parteċipazzjoni tar-Repubblika tal-Bulgarija u r-Rumanija fiż-Żona Ekonomika Ewropea daħal fis-seħħ fid-9 ta' Novembru 2011.

                  (3)

                  Fir-regoli ta' proċedura tal-Kumitat Konġunt taż-ŻEE, li ġew adottati permezz tad-Deċiżjoni tal-Kumitat Konġunt taż-ŻEE Nru 1/94 tat-8 ta' Frar 1994 (2) u emendati bid-Deċiżjoni tal-Kumitat Konġunt taż-ŻEE Nru 24/2005 tat-8 ta' Frar 2005 (3), jenħtieġ li l-Bulgaru u r-Rumen jiżdiedu mal-lista tal-lingwi. Konsegwentement, jenħtieġ li l-lista tal-lingwi għar-regoli ta' proċedura tal-Kumitat Konġunt taż-ŻEE għaldaqstant tiġi emendata skont dan,

            ADOTTA DIN ID-DEĊIŻJONI:
      Artikolu 1
      Id-Deċiżjoni tal-Kumitat Konġunt taż-ŻEE Nru 1/94 hija emendata kif ġej:

                  1.

                  It-test tal-Artikolu 6(2) huwa sostitwit b'dan li ġej:
                  “It-testi tal-atti tal-KE li jkunu integrati fl-Annessi tal-Ftehim skont l-Artikolu 102(1) huma ugwalment awtentiċi bil-Bulgaru, Ċek, Daniż, Estonjan, Finlandiż, Franċiż, Ġermaniż, Grieg, Ingliż, Latvjan, Litwan, Malti, Olandiż, Pollakk, Portugiż, Rumen, Slovakk, Sloven, Spanjol, Svediż, Taljan u Ungeriżkif ippubblikati f'Il-Ġurnal Uffiċjali tal-Unjoni Ewropea. Dawn għandhom jitfasslu bl-Iżlandiż u n-Norveġiż u għandhom ikunu awtentikati mill-Kumitat Konġunt taż-ŻEE flimkien mad-deċiżjonijiet rilevanti msemmija fil-paragrafu 1.”;

                  2.

                  It-test tal-Artikolu 11(1) huwa sostitwit b'dan li ġej:
                  “Id-Deċiżjonijiet tal-Kumitat Konġunt taż-ŻEE li jemendaw l-Annessi jew il-Protokolli għall-Ftehim għandhom jiġu ppubblikati bil-Bulgaru, Ċek, Daniż, Estonjan, Finlandiż, Franċiż, Ġermaniż, Grieg, Ingliż, Latvjan, Litwan, Malti, Olandiż, Pollakk, Portugiż, Rumen, Slovakk, Sloven, Spanjol, Svediż, Taljan u Ungeriż fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fl-Iżlandiż u n-Norveġiż fis-Suppliment taż-ŻEE tiegħu.”.

            Artikolu 2
      Din id-Deċiżjoni għandha ssir effettiva fid-data tal-adozzjoni tagħha.
      Artikolu 3
      Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.

         Magħmul fi Brussell,

               Għall-Kumitat Konġunt taż-ŻEE

               Il-President

               Is-Segretarji tal-Kumitat Konġunt taż-ŻEE

         (1)  ĠU L 221, 25.8.2007, p. 15.

         (2)  ĠU L 85, 30.3.1994, p. 60.

         (3)  ĠU L 161, 23.6.2005, p. 54.

      ABBOZZ
      DEĊIŻJONI TAL-KUMITAT KONĠUNT TAŻ-ŻEE Nru …/2017
      ta' …
      li temenda r-regoli ta' proċedura tal-Kumitat Konġunt taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 92(3) tiegħu,
      Billi:

                  (1)

                  Il-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea (1) (“Il-Ftehim dwar it-Tkabbir taż-ŻEE tal-2014”) iffirmat fil-11 ta' April 2014, għandu jemenda l-Artikolu 129(1) tal-Ftehim ŻEE sabiex mal-lista tal-lingwi tal-Ftehim ŻEE jiżdied il-Kroat.

                  (2)

                  Fir-regoli ta' proċedura tal-Kumitat Konġunt taż-ŻEE, li ġew adottati permezz tad-Deċiżjoni tal-Kumitat Konġunt taż-ŻEE Nru 1/94 tat-8 ta' Frar 1994 (2), emendati bid-Deċiżjoni tal-Kumitat Konġunt taż-ŻEE Nru 24/2005 tat-8 ta' Frar 2005 (3), u emendati ulterjorment bid-Deċiżjoni tal-Kumitat Konġunt taż-ŻEE Nru […] ta' […] (4), jenħtieġ li l-Kroat jiżdied mal-lista tal-lingwi. Konsegwentement, jenħtieġ li l-lista tal-lingwi tar-regoli ta' proċedura tal-Kumitat Konġunt taż-ŻEE għaldaqstant tiġi emendata skont dan.

                  (3)

                  Il-Ftehim dwar it-Tkabbir taż-ŻEE tal-2014 għall-firmatarji tiegħu ilu japplika proviżjorjament mit-12 ta' April 2014, u din id-Deċiżjoni għalhekk tapplika proviżorjament sakemm jidħol fis-seħħ il-Ftehim dwar it-Tkabbir taż-ŻEE tal-2014,

            ADOTTA DIN ID-DEĊIŻJONI:
      Artikolu 1
      Id-Deċiżjoni tal-Kumitat Konġunt taż-ŻEE Nru 1/94 hija emendata kif ġej:

                  1.

                  It-test tal-Artikolu 6(2) huwa sostitwit b'dan li ġej:
                  “It-testi tal-atti tal-KE li jkunu integrati fl-Annessi tal-Ftehim skont l-Artikolu 102(1) huma ugwalment awtentiċi fil-Bulgaru, Ċek, Daniż, Estonjan, Finlandiż, Franċiż, Ġermaniż, Grieg, Ingliż, Kroat, Latvjan, Litwan, Malti, Olandiż, Pollakk, Portugiż, Rumen, Slovakk, Sloven, Spanjol, Svediż, Taljan u Ungeriż kif ippubblikati f'Il-Ġurnal Uffiċjali tal-Unjoni Ewropea. Dawn għandhom jitfasslu fl-Iżlandiż u n-Norveġiż u għandhom ikunu awtentikati mill-Kumitat Konġunt taż-ŻEE flimkien mad-deċiżjonijiet rilevanti msemmija fil-paragrafu 1.”;

                  2.

                  It-test tal-Artikolu 11(1) huwa sostitwit b'dan li ġej:
                  “Id-Deċiżjonijiet tal-Kumitat Konġunt taż-ŻEE li jemendaw l-Annessi jew il-Protokolli għall-Ftehim jiġu ppubblikati bil-Bulgaru, Ċek, Daniż, Estonjan, Finlandiż, Franċiż, Ġermaniż, Grieg, Ingliż, Kroat, Latvjan, Litwan, Malti, Olandiż, Pollakk, Portugiż, Rumen, Slovakk, Sloven, Spanjol, Svediż, Taljan u Ungeriż fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fl-Iżlandiż u n-Norveġiż fis-Suppliment taż-ŻEE tiegħu.”.

            Artikolu 2
      Din id-Deċiżjoni għandha tidħol fis-seħħ fi […], jew fil-jum tad-dħul fis-seħħ tal-Ftehim dwar it-Tkabbir taż-ŻEE tal-2014, skont liema data tkun l-iżjed tard.
      Għandha tapplika proviżorjament mit-12 ta' April 2014.
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.

         Magħmul fi Brussell,

               Għall-Kumitat Konġunt taż-ŻEE

               Il-President

               Is-Segretarji tal-Kumitat Konġunt taż-ŻEE

         (1)  ĠU L 170, 11.6.2014, p. 18.

         (2)  ĠU L 85, 30.3.1994, p. 60.

         (3)  ĠU L 161, 23.6.2005, p. 54.

         (4)  ĠU L …


title: Deċiżjoni tal-Kummissjoni (UE) 2018/59 tal-11 ta' Jannar 2018 li temenda d-Deċiżjoni 2009/300/KE rigward il-kontenut, u l-perjodu ta' validità, tal-kriterji ekoloġiċi għall-għoti tal-Ekotikketta tal-UE għat-televiżjonijiet (notifikata bid-dokument C(2018) 6) (Test b'rilevanza għaż-ŻEE. )

text:
                  13.1.2018

                  MT

                  Il-Ġurnal Uffiċjali tal-Unjoni Ewropea

                  L 10/17

            DEĊIŻJONI TAL-KUMMISSJONI (UE) 2018/59
      tal-11 ta' Jannar 2018
      li temenda d-Deċiżjoni 2009/300/KE rigward il-kontenut, u l-perjodu ta' validità, tal-kriterji ekoloġiċi għall-għoti tal-Ekotikketta tal-UE għat-televiżjonijiet

            (notifikata bid-dokument C(2018) 6)

      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar skema ta' Ekotikketta tal-UE (1), u b'mod partikolari l-Artikoli 8(2) u (3) tiegħu,
      Wara li kkonsultat il-Bord tal-Ekotikkettar tal-Unjoni Ewropea,
      Billi:

                  (1)

                  Id-Deċiżjoni tal-Kummissjoni 2009/300/KE (2) tistabbilixxi l-kriterji ekoloġiċi u r-rekwiżiti speċifiċi ta' valutazzjoni u ta' verifika għall-grupp ta' prodotti “televiżjonijiet”.

                  (2)

                  Il-validità tal-kriterji ekoloġiċi attwali u tar-rekwiżiti ta' valutazzjoni u ta' verifika relatati stabbiliti fid-Deċiżjoni 2009/300/KE tiskadi fil-31 ta' Diċembru 2017.

                  (3)

                  L-ewwel kriterju stabbilit fid-Deċiżjoni 2009/300/KE, li jikkonċerna t-tfaddil tal-enerġija, huwa bbażat fuq ir-rekwiżiti eżistenti tat-tikkettar enerġetiku u tal-ekodisinn għat-televiżjonijiet stabbiliti permezz tar-Regolament tal-Kummissjoni (KE) Nru 642/2009 (3). B'konsegwenza, bħalissa l-Ekotikketta tal-UE qed tingħata għat-televiżjonijiet li jkollhom it-tikketta tal-Klassi tal-Effiċjenza Enerġetika B skont l-iskema tat-tikkettar enerġetiku għat-televiżjonijiet stabbilita fir-Regolament Delegat tal-Kummissjoni (UE) Nru 1062/2010 (4) (“l-Iskema tat-Tikkettar Enerġetiku”). Madankollu, il-Klassi tal-Effiċjenza Enerġetika B mhix l-aktar klassi effiċjenti mibjugħa fis-suq tal-Unjoni. Għalhekk, l-ewwel kriterju fid-Deċiżjoni 2009/300/KE jeħtieġ li jiġi aġġornat biex ikun żgurat li l-Ekotikketta tal-UE tingħata lill-prodotti li huma effiċjenti fl-enerġija.

                  (4)

                  Saret proposta biex ir-rekwiżiti eżistenti tat-tikkettar enerġetiku u tal-ekodisinn għat-televiżjonijiet jiġu sostitwiti b'sett ġdid ta' rekwiżiti sa mhux aktar tard mill-2019 (5), iżda s'issa l-proposta għadha ma ġietx adottata. Sakemm issir l-adozzjoni ta' dik il-proposta, jenħtieġ li l-kriterju “tfaddil tal-enerġija” fid-Deċiżjoni 2009/300/KE jiġi emendat biex jirreferi għall-klassijiet tal-enerġija ogħla fil-verżjoni attwali tal-Iskema tat-Tikkettar tal-Enerġija.

                  (5)

                  Saret valutazzjoni li tikkonferma r-rilevanza u l-adegwatezza tal-emenda proposta għall-kriterju “tfaddil tal-enerġija”, u li tikkonferma wkoll ir-rilevanza u l-adegwatezza tal-kriterji ekoloġiċi l-oħra kollha eżistenti għat-televiżjonijiet u tar-rekwiżiti ta' valutazzjoni u ta' verifika relatati stabbiliti permezz tad-Deċiżjoni 2009/300/KE. Ladarba r-rekwiżiti l-ġodda tat-tikkettar enerġetiku u tal-ekodisinn għat-televiżjonijiet proposti jiġu adottati huwa previst li ssir reviżjoni tal-kriterji tal-Ekotikketta.

                  (6)

                  Minħabba r-raġunijiet stabbiliti fil-premessi 4 u 5, u sabiex jitħalla biżżejjed żmien għar-reviżjoni tal-kriterji ekoloġiċi attwali, ladarba jiġu adottati r-rekwiżiti l-ġodda tat-tikkettar enerġetiku u tal-ekodisinn, jenħtieġ li l-perjodu ta' validità tal-kriterji eżistenti u tar-rekwiżiti ta' valutazzjoni u ta' verifika relatati, kif emendati b'din id-Deċiżjoni, jiġi estiż sal-31 ta' Diċembru 2019.

                  (7)

                  Għalhekk, jenħtieġ li d-Deċiżjoni 2009/300/KE tiġi emendata skont dan.

                  (8)

                  Jenħtieġ li jingħata perjodu tranżitorju għal applikazzjonijiet u liċenzji li jaqgħu taħt il-kriterji stabbiliti fid-Deċiżjoni 2009/300/KE biex id-detenturi ta' liċenzji u l-applikanti jingħataw żmien biżżejjed biex jadattaw għall-bidliet magħmula fil-kriterju “tfaddil tal-enerġija”.

                  (9)

                  Il-miżuri previsti f'din id-Deċiżjoni huma skont l-opinjoni tal-Kumitat stabbilit bl-Artikolu 16 tar-Regolament (KE) Nru 66/2010,

            ADOTTAT DIN ID-DEĊIŻJONI:
      Artikolu 1
      L-Artikolu 3 tad-Deċiżjoni 2009/300/KE jinbidel b'dan li ġej:

         “Artikolu 3
         Il-kriterji ekoloġiċi għall-grupp ta' prodotti “televiżjonijiet”, u r-rekwiżiti ta' valutazzjoni u ta' verifika relatati, jibqgħu validi sal-31 ta' Diċembru 2019.”.

      Artikolu 2
      L-Anness tad-Deċiżjoni 2009/300/KE huwa emendat kif stabbilit fl-Anness ta' din id-Deċiżjoni.
      Artikolu 3
      1.   L-applikazzjonijiet għall-Ekotikketta tal-UE għall-prodotti li jagħmlu parti mill-grupp ta' prodotti “televiżjonijiet” ippreżentati qabel id-data tal-adozzjoni ta' din id-Deċiżjoni għandhom jiġu evalwati skont il-kundizzjonijiet stabbiliti fil-verżjoni tad-Deċiżjoni 2009/300/KE fis-seħħ fil-jum immedjatament qabel id-data tal-adozzjoni ta' din id-Deċiżjoni (“il-verżjoni l-qadima tad-Deċiżjoni 2009/300/KE”).
      2.   L-applikazzjonijiet għall-Ekotikketta tal-UE għall-prodotti li jagħmlu parti mill-grupp ta' prodotti “televiżjonijiet” ippreżentati fi żmien xahar mid-data tal-adozzjoni ta' din id-Deċiżjoni jistgħu jkunu bbażati fuq il-kriterji stabbiliti fil-verżjoni l-qadima tad-Deċiżjoni 2009/300/KE jew fuq il-kriterji stabbiliti fil-verżjoni ta' dik id-Deċiżjoni kif emendata b'din id-Deċiżjoni.
      3.   Il-liċenzji tal-Ekotikketta tal-UE mogħtija skont il-kriterji stabbiliti fil-verżjoni l-qadima tad-Deċiżjoni 2009/300/KE jistgħu jintużaw għal 6 xhur mid-data tal-adozzjoni ta' din id-Deċiżjoni.
      Artikolu 4
      Din id-Deċiżjoni hija indirizzata lill-Istati Membri.

         Magħmul fi Brussell, il-11 ta' Jannar 2018.

               Għall-Kummissjoni

            Karmenu VELLA

               Membru tal-Kummissjoni

         (1)  ĠU L 27, 30.1.2010, p. 1.

         (2)  Id-Deċiżjoni tal-Kummissjoni 2009/300/KE tat-12 ta' Marzu 2009 li tistabbilixxi l-kriterji ekoloġiċi riveduti għall-għotja tal-Ekotikketta Komunitarja lit-televiżjonijiet (ĠU L 82, 28.3.2009, p. 3).

         (3)  Ir-Regolament tal-Kummissjoni (KE) Nru 642/2009 tat-22 ta' Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għat-televixins (ĠU L 191, 23.7.2009, p. 42).

         (4)  Ir-Regolament Delegat tal-Kummissjoni (UE) Nru 1061/2010 tat-28 ta' Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku għat-televixins (ĠU L 314, 30.11.2010, p. 64).

         (5)  COM(2016) 773 final. http://eur-lex.europa.eu/legal-content/MT/TXT/?qid=1490877945963&uri=CELEX:52016DC0773

         ANNESS
         Fl-Anness tad-Deċiżjoni 2009/300/KE, il-kriterju 1 (Tfaddil tal-enerġija) huwa emendat kif ġej:

                     (1)

                     fil-punt (b) (Il-konsum massimu tal-enerġija), “≤ 200 W” huwa sostitwit b'“≤ 100 W”;

                     (2)

                     l-erba' paragrafi fil-punt (c) (L-Effiċjenza fl-Enerġija) huma emendat kif ġej:
                     “It-televiżjonijiet għandhom jissodisfaw l-ispeċifikazzjonijiet tal-Indiċi tal-Effiċjenza Enerġetika stabbiliti fl-Anness I tar-Regolament Delegat tal-Kummissjoni (UE) Nru 1062/2010 (*1) għall-klassi tal-effiċjenza enerġetika speċifikata kif ġej jew, inkella, għal klassi tal-effiċjenza enerġetika aktar effiċjenti:

                                 i.

                                 il-klassi tal-effiċjenza enerġetika A għal apparati bi skrin viżibbli dijagonali ≤ 90cm (jew 35,4 pulzier);

                                 ii.

                                 il-klassi tal-effiċjenza enerġetika A+ (A għal UHD) għal apparati bi skrin viżibbli dijagonali > 90cm (jew 35,4 pulzier) u < 120cm (jew 47,2 pulzier);

                                 iii.

                                 il-klassi tal-effiċjenza enerġetika A++ (A+ għal UHD) għal apparati bi skrin viżibbli dijagonali ≥ 120cm (47,2 pulzier).

                           F'dan il-punt, ‘UHD’ tfisser Definizzjoni Għolja Ħafna (‘Ultra High Definition’), li hija standardizzata (*2) b'żewġ riżoluzzjonijiet ta' 3 840 × 2 160 (UHD-4K) pixels jew 7 680 × 4 320 (UHD-8K) pixels.

                        (*1)  Ir-Regolament Delegat tal-Kummissjoni (UE) Nru 1062/2010 tat-28 ta' Settembru 2010 li jissupplimenta d-Direttiva 2010/30/KE tal-Parlament Ewropew u tal-Kunsill fir-rigward tat-tikkettar enerġetiku għat-televixins (ĠU L 314, 30.11.2010, p. 64)."

                        (*2)  Ir-Rakkomandazzjoni tal-Unjoni Internazzjonali tat-Telekomunikazzjoni (ITU-R) BT.2020.”;"

                     (3)

                     fit-taqsima bit-titolu “Il-valutazzjoni u l-verifika (il-punti a) sa c))”:

                                 (a)

                                 l-ewwel paragrafu huwa sostitwit b'dan li ġej:
                                 “L-applikant għandu jippreżenta rapport tat-test għall-mudell(i) tat-televiżjoni li jkopri t-test imwettaq skont l-istandards EN 50564 biex jiġu ssodisfati l-kundizzjonijiet stabbiliti fil-punt a) u t-testijiet imwettqa bl-użu tal-proċeduri u tal-metodi ta' kejl imsemmija fil-paragrafi 1 u 2 tal-Anness VII tar-Regolament Delegat (UE) Nru 1062/2010 biex jiġu sodisfatti l-kundizzjonijiet stabbiliti fil-punti b) u c). Barra minn hekk, il-klassi tal-effiċjenza enerġetika u l-iskrin viżibbli dijagonali għandhom jiġu indikati fir-rapport.”;

                                 (b)

                                 it-tielet paragrafu huwa mħassar.